title: नोकिया ३६०० स्लाइड

text: नोकिया ३६०० स्लाइड, नोकिया द्वारा बनाया गया एक मोबाइल फ़ोन उपकरण है। इसे सन २००८ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया ३००० एक्सप्रेशन श्रृंखला का केंडीबार बनावट वाला व २४ बिट रंग स्क्रीन लगा उत्पाद है।


title: नोकिया ३६२०

text: नोकिया ३६२०, नोकिया द्वारा बनाया गया एक मोबाइल फ़ोन उपकरण है। इसे सन २००३ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया ३००० एक्सप्रेशन श्रृंखला का केंडीबार बनावट वाला व १६ बिट रंग स्क्रीन लगा उत्पाद है।


title: नोकिया ३६५०

text: नोकिया ३६५०, नोकिया द्वारा बनाया गया एक मोबाइल फ़ोन उपकरण है। इसे सन २००३ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया ३००० एक्सप्रेशन श्रृंखला का केंडीबार बनावट वाला व १२ बिट रंग स्क्रीन लगा उत्पाद है।


title: नोकिया ३६६०

text: नोकिया ३६६०, नोकिया द्वारा बनाया गया एक मोबाइल फ़ोन उपकरण है। इसे सन २००३ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया ३००० एक्सप्रेशन श्रृंखला का केंडीबार बनावट वाला व १६ बिट रंग स्क्रीन लगा उत्पाद है।


title: नोकिया ३६६०

text: Nokia 3660 डिस्प्ले के साथ आता है, जिसका रिजॉल्यूशन है 176 x 208 pixels. इसमें मेन कैमरा VGA के साथ दिया गया है। साथ ही इसमें Li-Ion 850 mAh battery की बैटरी दी गयी है। यह फ़ोन 2G नेटवर्क पर ही कार्य करता है। इसमें एक 65K colors का TFT डिस्पे दिया गया है। इसका Symbian 6.1, Series 60 v1.0 UI ऑपरेटिंग सिस्टम दिया गया है। इसमें 3.4 MB की इंटरनल मेमोरी दी गयी है।


title: अनाटोलियन शेफ़र्ड डॉग

text: अनाटोलियन शेफ़र्ड डॉग, अनटोलिया (मध्य तुर्की) में जन्मी कुत्तो की एक नसल है। नर की उचाई ३० से ४० इच व मादा की उचाई २६ २८ इच तक हो सकती है। इसी प्रकार वजन ७० से ९० किलो के बीच में हो सकता है


title: एंग्लो-फ़्रानकैस डी पेटैट वेनेरी

text: एंग्लो-फ़्रानकैस डी पेटैट वेनेरी कुत्तो की एक मध्य आकार की नसल है जिसे के शिकार के लिए झुंड में सेंटहाउंड के तरह इस्तेमाल किया जता है। यह उन एंग्लो फ्रेंच हाउंड नसलो में से एक है जिन्हें की फ्रेंच सेंटहाउंड और इंग्लिश (एंग्लो) फॉक्सहाउंड के मिलन से प्रजनन कराया गया था। इनके नाम पेटैट वेनेरी का यह मतलब नहीं के यह आकर में नसल के तौर पे छोटे होते पर इसका मतलब है कि इन्हें छोटे शिकार आदि खेलो में इस्तेमाल किया जाता है।


title: एप्पेन्ज़लर सेन्नेनहुंड

text: एप्पेन्ज़लर सेन्नेनहुंड कुत्तो की एक मध्य आकर की व स्विस अल्प के सेन्नेनहुंड तरह के कुत्तो की क्षेत्रीय नसल है। इनका नाम सेन्नेनहुंड, सेन्नेन लोगो के नाम पर पड़ा जो की स्विस अल्पस में गढ़रे हुआ करते थे।


title: सैयद अली

text: सैयद अली (जन्म १५ अप्रैल १९५८) एक पूर्व भारतीय हॉकी खिलाडी है जिन्होंने की पुरुष राष्ट्रीय टीम से १९६४ के टोकियो ओलम्पिक खेल में स्वर्ण पदक जीता था।


title: हेंड्रिक लारेंज़

text: हेंड्रिक ऐंतूँ लारेंज़ (Hendrik Antoon Lorentz, सन् १८५३-१९२८) प्रसिद्ध डच भौतिकीविद् थे जिन्हें १९०२ का भौतिकी का नोबेल पुरस्कार दिया गया।


title: हेंड्रिक लारेंज़

text: हेण्ड्रिक लारेंज का जन्म आर्नहेम में हुआ था। इन्होंने ल्येडन (Leyden) में शिक्षा पाई और यहीं सन् १८७८ में गणितीय भौतिकी के प्रोफेसर नियुक्त हुए। बाद में ये हारलेम (Haarlem) के टेलर संग्रहालय में अनुसंधान के निदेशक हो गए, किंतु लेडेन में प्रति सप्ताह भौतिकी विषयक व्याख्यान देते थे।


title: हेंड्रिक लारेंज़

text: सन् १८७५ में प्रकाशित अपने लेख में इन्होंने विद्युत्पारकों और धातुओं द्वारा प्रकाश के परावर्तन और अपवर्तन की व्याख्या की तथा सन् १८८० में आपने माध्यमों के अपवर्तनांक तथा घनत्व के संबंध पर प्रकाश डाला। भौतिकी में लॉरेंज का कार्यक्षेत्र बहुत विस्तृत था। इन्होंने विद्युत, चुंबकत्व तथा प्रकाश संबंधी घटनाओं का गणितीय समाधान ढूँढ निकालने की चेष्टा की। अपने निष्कर्षों को स्थापित करने के लिए इन्होंने मैक्सवेल के सिद्धांतों का उपयोग किया तथा सन् १८९२ और १८९५ में दो महत्वूर्ण ग्रंथ प्रकाशित किए। पिछले ग्रंथ में इन्होंने एकसमान गति से चलनेवाले निकाय की वैद्युत्गतिकीय क्षेत्र संबंधी गवेषणा की थी। सन् १८९६ में आपने ज़ेमान प्रभाव की व्याख्या की। इन्होंने अन्य कई श्रेष्ठ ग्रंथ लिखे हैं, जिनमें आइन्स्टाइन का आपेक्षिकता सिद्धांत (सन् १९२०) तथा क्लार्क मैक्सवेल का विद्युच्चुंबकीय सिद्धांत (सन् १९२४) मुख्य हैं।


title: हेंड्रिक लारेंज़

text: आप इंग्लैंड की रॉयल सोसायटी के सदस्य मनोनीत हुए तथा इस परमोच्च वैज्ञानिक संस्था ने आपको सन् १९०८ में रंफोर्ड पदक तथा सन् १९१८ ये कॉप्लि पदक प्रदान किए। सन् १९०२ में आपको ज़ेमान के साथ भौतिकी का नोबेल पुरस्कार मिला।


title: पीटर ज़ीमान

text: पीटर ज़ीमान (Pieter Zeeman, १८६५ - १९४३) डच भौतिक वैज्ञानिक थे। 'ज़ेमान प्रभाव' के नाम से विख्यात, भौतिकी की महत्वपूर्ण खोज आपने सन् १८९६ में की थी जिसके लिये इन्हें सन १९०२ के भौतिकी का नोबेल पुरस्कार प्रदान किया गया।


title: पीटर ज़ीमान

text: इनका जन्म हालैंड के ज़ोनेमी (Zonnemair, Zeeland) नगर में मई २५, सन् १८६५ को हुआ। प्रांरभिक शिक्षा-दीक्षा लाइडेन में हुई। वहीं पर क्रमश: भौतिक विज्ञान के सहायक एवं व्याख्याता पद पर सन् १८९० से १९०० तक कार्य किया। सन् १९०० में इनकी नियुक्ति ऐम्स्टरडम विश्वविद्यालय में भौतिकी के प्रोफेसर के पद पर हुई। वहीं पर सन् १८०८ में भौतिक संस्था के संचालक नियुक्त हुए।


title: पीटर ज़ीमान

text: चुंबकीय क्षेत्र में रखने पर परमाणु की अकेली स्प्रेक्ट्रमीय रेखा का अनेक रेखाओं में विभक्त हो जाना ज़ेमान प्रभाव कहलाता है। सर्वप्रथम इस खोज का सैद्धांतिक विश्लेषण लोरेंट्स (Lorentx) ने किया था। सूर्य एवं तारों में चुंबकीय क्षेत्र की प्रबलता इसी प्रभाव के द्वारा ज्योतिर्विदों ने मालूम की थी।


title: पीटर ज़ीमान

text: गतिमान ठोस माध्यमों में प्रकाश के वेग को भी ज़ेमान ने सफलतापूर्वक नापा था और इस दिशा में उन्होंने क्वार्ट्ज एवं फ्लिंट में फोटोग्राफी द्वारा महत्वपूर्ण प्रयोग किए थे।  ज़ेमान को अनेक पुरस्कार प्राप्त हुए। ये अनेक विज्ञान समितियों के से संबंधित थे। सन् १९०२ में ज़ेमान तथा लोरेंट्स को भौतिकी में सम्मिलित नोबेल पुरस्कार प्राप्त हुआ। चुंबक-प्रकाशिकी विज्ञान पर आपने अनेक पुस्तके लिखीं है और इन महत्वपूर्ण पुस्तकों का अंग्रेजी एवं जर्मन भाषाओं में अनुवाद किया गया है।


title: फर्मीलैब

text: फर्मीलैब या फर्मी राष्ट्रीय त्वरक प्रयोगशाला (Fermi National Accelerator Laboratory) अमेरिका का एक प्रमुख अनुसंधान संस्थान है जो उच्च उर्जा कण भौतिकी के क्षेत्र में विशेषज्ञता के लिये कार्य कर रहा है। यह शिकागो के पास बटाविया (Batavia) में स्थित है और यूएसए के परमाणु उर्जा विभाग की राष्ट्रीय प्रयोगशाला है।


title: साने गुरूजी

text: पांडुरंग सदाशिव साने (२४ दिसम्बर १८९९ - ११ जून १९५०) मराठी के प्रसिद्ध लेखक, शिक्षक, सामाजिक कार्यकर्ता एवं भारत के स्वतंत्रता संग्राम सेनानी थे। वे साने गुरूजी के नाम से अधिक प्रसिद्ध हैं।


title: साने गुरूजी

text: पाण्डुरंग साने जी का जन्म २४ दिसम्बर १८९९ को महाराष्ट्र के रत्नगिरि जनपद के पालगढ़ कस्बे में हुआ था। इनके पिताजी का नाम सदाशिव साने तथा माताजी का नाम यशोधाबाई साने था।


title: साने गुरूजी

text: उनके जिवन में उनको मा कि शिक्षा का बहुत प्रभाव मिला। शिक्षा पुरी होने के बाद उन्होने अमलनेर के प्रताप हाई स्कूल में शिक्षक के पद पे काम किया। प्रताप हाई स्कूल में छात्रावास कि जिम्मेदारी सम्भालते हुए उन्हे बहुत प्रसिद्धि मिलि। उन्होने छात्रावास में छात्रो को खुद के जिवन के स्वावलम्बन का पाठ पढाया। अमलनेर में उन्होने तत्त्वज्ञान मंदीर में तत्त्वज्ञान कि शिक्षा ली।


title: साने गुरूजी

text: सन १९२८ में उन्होने ‘विद्यार्थी’ नाम से मासिक कि शुरुवत कि। उन पर महात्मा गांधींजी के विचारो का बहुत प्रभाव था। वो खादी के कपड़ो का उपयोग करते थे। सन १९३० में उन्होने शिक्षक कि नौकरी छोड दी। शिक्षक कि नौकरी छोडने के बाद उन्होने सविनय कायदेभंग उपक्रम में भाग लिया।==जीव नचरित==


title: साने गुरूजी

text: साने गुरुजी का जीवनचरित अनेक लेखकों ने लिखा है। उनमें से कुछ पुस्तकों एवं उनके लेखकों के नाम नीचे दिये गये हैं-


title: बीटा कोशिका

text: अग्न्याशय में बीटा नामक कोशिकाएं होती हैं जो इंसुलिन नामक हार्मोन तत्व निर्मित करती हैं। इंसुलिन रक्त शर्करा के स्तर को को संतुलित करके सामान्य बनाए रखता है।


title: रं

text: रं, भारत, नेपाल तथा तिब्बत के बीच में रहने वाले जनजाति समुदाय का नाम है। यह समुदाय आदिकाल से भारत, नेपाल की मुख्यधारा और तिब्बत के सुदूर पश्चिमी क्षेत्र को जोडने वाली कड़ी रहा है।


title: रं

text: समुदाय के बाहर के लोगो ने समुदाय को अपने आधार पर ही कई नाम दिये जैसे कि भोटिया, शौका आदि। रं शब्द इस समुदाय की अपनी भाषा का ही शब्द है।


title: रं

text: भौगोलिक क्षेत्र मूलतय रं समुदाय दार्मा, चौन्दास तथा व्यास घाटीयो में रहता आया है। इन्हे रं बोली में दार्मा, बंबा तथा ब्यंखो के नाम से जाना जाता है। वर्तमान में व्यास घाटी का कुछ हिस्स नेपाल में पड्ता है।


title: रं

text: आजीविका  भारत चीन युद्ध से पहले तक खेती और व्यापार ही इस समुदाय की मुख्य आजीविका का साधन थे।


title: मोतियाबिंद

text: मोतियाबिंद आंखों का एक सामान्य रोग है। प्रायः पचपन वर्ष की आयु से अधिक के लोगों में मोतियाबिंद होता है, किन्तु युवा लोग भी इससे प्रतिरक्षित नहीं हैं। मोतियाबिंद विश्व भर में अंधत्‍व के मुख्य कारण हैं। 60 से अधिक आयु वालों में ४० प्रतिशत लोगों में मोतियाबिंद विकसित होता है। शल्‍य क्रिया ही इसका एकमात्र इलाज़ है, जो सुरक्षित एवं आसान प्रक्रिया है। आंखों के लेंस आँख से विभिन्‍न दूरियों की वस्तुओं पर ध्यान केंद्रित करने में मदद करता है। समय के साथ लेंस अपनी पारदर्शिता खो देता है तथा अपारदर्शी हो जाता है। लेंस के धुंधलेपन को मोतियाबिंद कहा जाता है। दृष्टिपटल तक प्रकाश नहीं पहुँच पाता है एवं धीरे-धीरे दृष्टि में कमी अन्धता के बिंदु तक हो जाती है। ज्यादातर लोगों में अंतिम परिणाम धुंधलापन एवं विकृत दृष्टि होते है। मोतियाबिंद का निश्चित कारण अभी तक ज्ञात नहीं है।


title: मोतियाबिंद

text: मोतियाबिंद के विभिन्न प्रकार होते हैं, जिनमें सबसे आम वृद्धावस्था का मोतियाबिंद है, जो ५० से अधिक आयुवाले लोगों में विकसित होता है। इस परिवर्तन में योगदान देने वाले कारकों में रोग, आनुवांशिकी, बुढ़ापा, या नेत्र की चोट शामिल है। वे लोग जो सिगरेट के धुएँ, पराबैंगनी विकिरण (सूर्य के प्रकाश सहित), या कुछ दवाएं के सम्पर्क मे रह्ते हैं, उन्हें भी मोतियाबिंद होने का खतरा होता है। मुक्त कण और ऑक्सीकरण एजेंट्स भी आयु-संबंधी मोतियाबिंद के होने से जुड़े हैं। इसके लक्षणों में समय के साथ दृष्टि में क्रमिक गिरावट, वस्‍तुयें धुंधली, विकृत, पीली या अस्‍पष्‍ट दिखाई देती हैं। रात में अथवा कम रोशनी में दृष्टि में कमी होना। रात में रंग मलिन दिखाई दे सकते हैं या रात की दृष्टि कमजोर हो सकती है। धूप या तेज रोशनी में दृष्टि चमक से प्रभावित होती है। चमकदार रोशनी के चारों ओर कुण्‍डल दिखाई देते हैं। मोतियाबिंद से खुजली, आंसू आना या सिर दर्द नहीं होता है।


title: मोतियाबिंद

text: वर्तमान में लेंस की पारदर्शिता को पुनर्स्थापित करने वाली कोई भी दवा उपलब्ध नहीं है। चश्मे मदद नहीं कर पाते क्‍योंकि प्रकाश की किरणें आंखों से पारित नहीं हो पाती हैं। शल्यक्रिया के द्वारा हटाना ही मोतियाबिंद के इलाज का एकमात्र तरीका है। मोतियाबिंद सर्जरी के विभिन्‍न प्रकार होते हैं। यदि दृष्टि केवल कुछ धुंधली हो तो मोतियाबिंद का इलाज करने की आवश्यकता नहीं होती है। बस चश्मे बदलने से दृष्टि के सुधार में मदद मिलती है, लेकिन केवल थोड़े समय के लिए। सर्जरी तब करनी चाहिए जब मरीज को अपनी पसंद की चीजें करने के लिए पर्याप्त दिखाई न दें।


title: कांचबिंदु

text: कांच बिंदु रोग (अंग्रेज़ी:"ग्लूकोमा") या काला मोतिया नेत्र का रोग है। यह रोग तंत्र में गंभीर एवं निरंतर क्षति करते हुए धीरे-धीरे दृष्टि को समाप्त ही कर देता है। किसी वस्तु से प्रकाश की किरणें आंखों तक पहुंचती हैं, व उसकी छवि दृष्टि पटल पर बनाती हैं। दृष्टि पटल (रेटिना) से ये सूचना विद्युत तरंगों द्वारा मस्तिष्क तक नेत्र तंतुओं द्वारा पहुंचाई जाती है। आंख में एक तरल पदार्थ भरा होता है। इससे लगातार एक तरल पदार्थ आंख के गोले को चिकना किए रहता है। यदि यह तरल पदार्थ रुक जाए तो अंतःनेत्र दाब (इंट्राऑक्यूलर प्रेशर) बढ़ जाता है। कांच बिंदु में अंत:नेत्र पर दाब, प्रभावित आँखों की सहने की क्षमता से अधिक हो जाता है। इसके परिणामस्वरूप नेत्र तंतु को क्षति पहुँचती है जिससे दृष्टि चली जाती है। किसी वस्तु को देखते समय कांच बिंदु वाले व्यक्ति को केवल वस्‍तु का केन्‍द्र दिखाई देता है। समय बीतने के साथ स्थिति बद से बदतर होती जाती है, व व्यक्ति यह क्षमता भी खो देता है। सामान्यत:, लोग इस पर कदाचित ही ध्यान देते हैं जबतक कि काफी क्षति न हो गई हो। प्रायः ये रोग बिना किसी लक्षण के विकसित होता है व दोनों आँखों को एक साथ प्रभावित करता है। हालाँकि यह ४० वर्ष से अधिक आयु के वयस्कों के बीच में पाया जाता है, फिर भी कुछ मामलों में यह नवजात शिशुओं को भी प्रभावित कर सकता हैं। मधुमेह, आनुवांशिकता, उच्च रक्तचाप व हृदय रोग इस रोग के प्रमुख कारणों में से हैं। मानव आँख में स्थित कॉर्निया के पीछे आँखों को सही आकार और पोषण देने वाला तरल पदार्थ होता है, जिसे एक्वेस ह्यूमर कहते हैं। लेंस के चारों ओर स्थित सीलियरी ऊतक इस तरल पदार्थ को लगातार बनाते रहते हैं। यह तरल पुतलियों के द्वारा आँखों के भीतरी हिस्से में जाता है। इस तरह से आँखों में एक्वेस ह्यूमर का बनना और बहना लगातार होता रहता है, स्वस्थ आँखों के लिए यह आवश्यक है। आँखों के भीतरी हिस्से में कितना दबाव रहे यह तरल पदार्थ की मात्रा पर निर्भर रहता है। ग्लूकोमा रोगियों की आंखों में इस तरल पदार्थ का दबाव अत्यधिक बढ़ जाता है। कभी-कभी आँखों की बहाव नलिकाओं का मार्ग रुक जाता है, लेकिन सीलियरी ऊतक इसे लगातार बनाते ही जाते हैं। ऐसे में जब आँखों में दृष्टि-तंतु के ऊपर तरल का दबाव अचानक बढ़ जाता है तो ग्लूकोमा हो जाता है। यदि आँखों में तरल का इतना ही दबाव लंबे समय तक बना रहता है तो इससे आँखों की तंतु नष्ट भी हो सकती है। समय रहते यदि इस बीमारी का इलाज नहीं कराया जाता तो इससे दृष्टि पूरी तरह जा सकती है। कांच बिंदु रोग मुख्यतः दो प्रकार का होता है: प्राथमिक खुला कोण और बंद कोण कांच बिंदु। इसके अलावा ये सैकेंडरी भी हो सकता है। बच्चों को होने वाला कालामोतिया भी एक प्रकार में अलग से रखा गया है, जिसे कन्जनाइटल ग्लूकोमा कहते हैं।


title: कांचबिंदु

text: इस प्रकार के कांच बिंदु में आँख की तरल निकासी नली धीरे-धीरे बंद होती जाती है। तरल निकासी प्रणाली ठीक ढंग से कार्य नहीं करने के कारण आंख का आंतरिक दाब बढ़ जाता है। यहां हालाँकि, तरल-निकासी नली का प्रवेश प्रायः काम कर रहा होता हैं एवं अवरुद्ध नहीं होता हैं, किन्तु रुकावट अंदर होती है एवं द्रव बाहर नहीं आ पाता है, इस कारण आंख के अंदर दबाव में वृद्धि होती है। इस प्रकार के कांच बिंदु से सबंधित कोई विशेष लक्षण नहीं होते हैं। निश्चित अंतराल पर किया जाने वाला आँख परीक्षण कांच बिंदु को शीश्ग्रातिशीघ्र पहचान करने के लिए आवश्यक है। इसके द्वारा इसे औषधि द्वारा नियंत्रित किया जा सकता है।


title: कांचबिंदु

text: ये एक तीव्र प्रकार का कांच बिंदु होता है। इस स्थिति में आंखों में दबाव तेजी से बढ़ता है। आईरिस एवं कॉर्निया की चौड़ाई कम होती है, परिणामस्वरूप तरल-निकासी नली के आकार में कमी होती है। वयस्कों में परिधीय दृष्टि की हानि होती है और कुण्‍डल या इंद्रधनुष-रंग के गोले या रोशनी दिखाई देती है। उनकी दृष्टि मटमैली या धुँधली हो जाती है। रोगी आंख में दर्द एवं लालिमा अनुभव करते हैं तथा दृष्टि का क्षेत्र इतना कम होता है कि रोगी स्वतंत्र रूप से नहीं चल भी नहीं पाते हैं। जब भी आंखों की चोट के बाद दर्द या दृष्टि में कमी हो तो माध्यमिक कांच बिंदु की आशंका करनी चाहिए। मधुमेह के रोगी भी कांच बिंदु से पीड़ित हो सकते हैं।


title: कांचबिंदु

text: कन्जनाइटल ग्लूकोमा शिशुओं एवं बच्चों में जन्मजात होता है। इसके लक्षणों मे लालिमा, पानी आना, आँखों का बड़ा होना, कॉर्निया का धुंधलापन एवं प्रकाश भीति शामिल है।


title: कांचबिंदु

text: कालेमोतिया का कारण अक्षि-चिकित्सक (ऑप्थैल्मोलॉजिस्ट) ही बेहतर पहचान सकता है। नियमित जांच से इसकी पहचान संभव हो सकती है। इसकी जाँच मुख्यतः चार भागों में की जाती है- पहले सामान्य नेत्र परीक्षण किया जाता है, जिससे आँखों की दृष्टि क्षमता मापी जाती है। इसके बाद आँखों में थोड़ी देर तक आई ड्राप डालकर रखते हैं। उसके बाद मशीन से रेटिना और आँखों की तंत्रिका की गहन जाँच की जाती है। आँखों के साइड विजन की जाँच में वह कमजोर निकलता है तो इसका अर्थ यह है कि ऐसा व्यक्ति ग्लूकोमा से पीड़ित है।


title: कांचबिंदु

text: जाँच के बाद उपचार की प्रक्रिया इस बात पर निर्भर करती है कि यह बीमारी अभी किस अवस्था में है। शुरुआती दौर में दवाओं से उपचार किया जाता है लेकिन यदि बीमारी गंभीर अवस्था में हो तो सर्जरी द्वारा भी इसका उपचार किया जाता है। ऑपरेशन के 15 दिनों के बाद रोगी बिल्कुल ठीक हो जाता है लेकिन ऑपरेशन के बाद भी डॉक्टर द्वारा नियमित जाँच और डॉक्टर द्वारा बताए निर्देशों का पालन जरूरी है।


title: कांचबिंदु

text: इस रोग में रोगी को सिरदर्द, मितली और धुंधला आना शुरू हो जाता है। कई रोगियों को रात में दिखना बंद भी हो जाता है। टय़ूब लाइट या बल्ब की रोशनी चारों ओर से धुंधली दिखने लगती है। आंखों में तेज दर्द भी होने लगता है। ओपन एंगल ग्लूकोमा में चश्मे के नंबर तेजी से बदलना पड़ता है। इसकी जांच में विशेषज्ञ दृष्टि-तंतु (ऑप्टिक नर्व) के मस्तिष्क से जुड़ने वाले स्थान पर होने वाले परिवर्तन की जांच करते हैं। ग्लूकोमा के उपचार की कई विधियां होती हैं जिनमें आंखों में दवा डालना, लेजर उपचार और शल्य-क्रिया शामिल हैं। यदि ग्लूकोमा रोगी उसके प्रति असावधानी व लापरवाही से रहें, तो आंखों की रोशनी भी जा सकती है। अतएव इसके उपचार को शीघ्रातिशीघ्र एवं सावधानी से कराना चाहिए। शल्य-क्रिया उन्हीं रोगियों के लिए आवश्यक होती है जिनका रोग उन्नत स्तर में पहुंच चुका होता है। ऐसे रोगियों में तरल दवा अधिक प्रभाव नहीं छोड़ती है। इसका लेजर से भी ऑपरेशन किया जाता है। कई मामलों में यह बीमारी आनुवांशिक प्रभावी भी देखी गई है। एक आंख में यदि काला मोतिया उतरा है तो उसके दूसरी आंख में भी होने की संभावना बढ़ जाती है। इसलिए इसकी प्रारंभिक आईओपी जांच के परिणामों पर गंभीरता से निर्णय लेकर उपचार करा लेना चाहिए।


title: कांचबिंदु

text: विश्व स्तर पर कांच बिंदु लगभग छह करोड़ लोगों को प्रभावित करता है और भारत में यह अंधत्‍व का दूसरा सबसे आम कारण है। लगभग एक करोड़ भारतीय कांच बिंद से पीड़ित हैं जिनमें से १.५ लाख नेत्रहीन हैं।


title: विद्युत चालक

text: विद्युत चालक (electrical conductors) वे पदार्थ है जिनसे होकर विद्युत धारा सरलता से प्रवाहित होती हैं। ताँबा, अलुमिनियम, जस्ता, सोना, चाँदी प्रवाहित विद्युत चालक हैं।


title: विद्युत चालक

text: विद्युत चालक पदार्थ मे अधिक मात्रा मे मुक्त इलेक्ट्राॅन पाये जाते हैं । विद्युत ऊर्जा द्वारा चलने वाले प्रत्येक उपकरण का निर्माण चालक पदार्थ द्वारा किया जाता है ।


title: चंदगी राम

text: चंदगी राम भारत के प्रसिद्ध पहलवान हैं। १९६० एवं १९७० के दशकों में उनकी पहलवानी की चर्चा जोरों पर थी। उन्हें "हिन्द केसरी", "भारत केसरी" और इसी तरह की तमाम उपाधियों से सम्मानित किया गया। भारत सरकार ने उन्हें अर्जुन पुरस्कार से सम्मानित् किया और उसके बाद पद्मश्री से भी सम्मानित किये गये।


title: चंदगी राम

text: हरियाणा के जिला हिसार के सिसाई गांव में 9 नवम्बर 1937 में जन्मे चंदगीराम शुरू में कुछ समय के लिए भारतीय सेना की जाट रेजीमेंट में सिपाही रहे और बाद में स्कूल टीचर होने के कारण उनको 'मास्टर चंदगीराम' भी कहा जाने लगा था। सत्तर के दशक के सर्वश्रेष्ठ पहलवान मास्टर जी को 1969 में अर्जुन पुरस्कार और 1971 में पदमश्री अवार्ड से नवाजा गया।


title: चंदगी राम

text: बीस साल की उम्र के बाद कुश्ती में हाथ आजमाना शुरू करने वाले मास्टर जी ने 1961 में राष्ट्रीय चैम्पियन बनने के बाद से देश का ऐसा कोई कुश्ती का खिताब नहीं रहा जो नहीं जीता हो। इसमें राष्ट्रीय प्रतियोगिताओं के अलावा हिंद केसरी, भारत केसरी, भारत भीम और रूस्तम-ए-हिंद आदि के खिताब शामिल हैं। ईरान के विश्व चैम्पियन अबुफजी को हराकर बैंकाक एशियाई खेलों में स्वर्ण पदक जीतना उनका सर्वश्रेष्ठ अंतरराष्ट्रीय प्रदर्शन माना जाता है। उन्होंने 1972 म्युनिख ओलम्पिक में देश का नेतृत्व किया और दो फिल्मों 'वीर घटोत्कच' और 'टारजन' में काम किया और कुश्ती पर पुस्तकें भी लिखी।


title: व्हीटस्टोन सेतु

text: व्हीटस्टोन सेतु (Wheatstone bridge) एक छोटा सा परिपथ है जो मापन में उपयोगी है। इसका आविष्कार सैमुएल हण्टर क्रिस्टी (Samuel Hunter Christie) ने सन् 1833 में किया था किन्तु चार्ल्स ह्वीटस्टोन ने इसको उन्नत और लोकप्रिय बनाया। अन्य कामों के अतिरिक्त यह किसी अज्ञात प्रतिरोध का मान ज्ञात करने के लिये प्रयुक्त होता है।


title: व्हीटस्टोन सेतु

text: माना formula_1 वह अज्ञात प्रतिरोध है जिसका मान प्राप्त करना है। formula_2, formula_3 और formula_4 ज्ञात मान वाले प्रतिरोध हैं जिनमें से formula_3 का मान आवश्यकतानुसार बदला जा सकता है। जब formula_6 का मान formula_7 के बराबर हो जाता है तो B और D बिन्दुओं के बीच विभवान्तर शून्य हो जायेगा तथा गैलवानोमीटर formula_8 से होकर कोई धारा नहीं बहेगी। इस स्थिति को प्राप्त करने के लिये formula_3 को तब तक परिवर्तित करते हैं जब तक गैल्वानोमीटर का विक्षेप शून्य नहीं हो जाय। ध्यान रहे कि गैलवानोमीटर की सुई के विक्षेप की दिशा यह संकेत करती है कि formula_3 का मान जरूरत से अधिक है या कम।


title: व्हीटस्टोन सेतु

text: जब धारामापी से कोई धारा नहीं बहती, उस दशा में सेतु को "संतुलित" कहा जाता है। इस दशा में,


title: व्हीटस्टोन सेतु

text: इस प्रकार अज्ञात प्रतिरोध का मान पता कर सकते हैं। गैर-विद्युत राशियों के मापन में ह्वीटस्टोन सेतु बहुत उपयोगी है। इसके लिए प्रायः यह संतुलन अवस्था के आसपास सेतु की किसी भुजा में छोटे परिवर्तन को मापने के लिए उपयोग किया जाता है। उदाहरण के लिए यदि इसे स्ट्रेन गेज के रूप में उपयोग में लाय जा रहा है तो शून्य स्ट्रेन की स्थिति में यह सेतु संतुलित होता है उर बल लगाने पर किसी भुजा का प्रतिरोध बदलता है, और यह परिवर्तन लगाये गये बल के समानुपाती होता है। इस प्रकार, प्रतिरोध में परिवर्तन को सीधे मापकर स्ट्रेन या बल का मान सीधे निकाला जा सकता है। यही तरीका व्हीटस्टोन सेतु की सहायता से ताप के मापन में उपयोग किया जाता है। माना सेतु, संतुलन की स्थिति में है और अब formula_2 को बदलकर formula_14 कर दिया जाता है। इसके कारण  formula_15 का मान शून्य से बदलकर कुछ अशून्य हो जाता है।


title: व्हीटस्टोन सेतु

text: माना formula_17 और formula_18 तो


title: व्हीटस्टोन सेतु

text: इसके साथ ही,      formula_20      या      formula_21


title: व्हीटस्टोन सेतु

text: इस सन्निकटन (approximation) का उपयोग करने पर,


title: व्हीटस्टोन सेतु

text: यह भी देख सकते हैं कि फलन formula_25 का अधिकतम मान formula_26 पर मिलेगा, तथा formula_27. दूसरे शब्दों में, संतुलन के आसपास, सेतु की संवेदनशीलता सबसे अधिक तब होती है जब सभी प्रतिरोध समान (=R) होते हैं। अतः उदाहरण : प्रतिरोध में आपेक्षिक परिवर्तन formula_29 हो, तथा formula_30 हो तो formula_31. यदि किसी वोल्टमीटर (या मल्टीमीटर) की इन्पुट रेंज 200 mV हो और इसका अधिकतम गिनती (count) 2000&nbsp हो तो इस स्थिति में 25 काउन्ट का आउटपुट देगा, जो कि पर्याप्त है।


title: व्हीटस्टोन सेतु

text: इसका अर्थ यह भी है कि यहाँ हमें जो आउटपुट (formula_15) मिल रहा है वह प्रतिरोध का मान नहीं है बल्कि प्रतिरोध में परिवर्तन का मान है। अर्थात हम प्रतिरोध का ठीक-ठीक मान जाने बिना भी प्रतिरोध के मान में लघु परिवर्तन का मान निकाल (या पढ़) पा रहे हैं।


title: व्हीटस्टोन सेतु

text: यह भी ध्यान दीजिए कि यदि सेतु के कोई दो 'पड़ोसी प्रतिरोध 2 ‰ बढ़ा दिए जाँय, तो इसके कारण formula_15 में कोई परिवर्तन नहीं होगा, बल्कि वे एक-दूसरे के प्रभाव को समाप्त करने का कार्य करते हैं।


title: पीली छतरी वाली लड़की

text: पीली छतरी वाली लड़की, उदय प्रकाश का एक हिंदी कहानी यह एक स्त्री विमर्श है। इसमें एक युवक व एक युवती के बीच प्रेम की कहानी पेश की गई है, जिसके रास्ते में जाति व्यवस्था, सामाजिक मूल्य और उपभोक्ता संस्कृति रुकावटें हैं। लेकिन यह कहानी उससे कहीं परे तक सामाजिक-राजनीतिक विमर्श में दख़लंदाज़ी करती है। राहुल के दिल में प्यार आता है और यह प्यार विद्रोह नहीं, लेकिन दो स्तरों पर भीतरघात करता है। पहली बात कि राहुल का मर्दवादी रुख़, जिसका परिचय हमें शुरु में ही उसके कमरे में माधुरी दीक्षित के पोस्टर के प्रकरण से मिलता है, टूट-टूटकर चूर हो जाता है। बाद में दोनों का प्यार मनुवादी मान्यताओं पर आधारित और आज़ादी के बाद भारत की उपभोक्ता संस्कृति में पनपी मान्यताओं को अंदर से तोड़ने लगता है। अंत में पलायन- और यह पलायन भी भीतरघात है, समाज में प्रचलित मान्यताओं को स्पष्ट रूप से ठुकराना है। कहानी के आरंभ में बॉलीवुड है, अंत भी बॉलीवुड की तरह सुखान्त है। लेकिन समूचे विमर्श में बॉलीवूड के विपरीत स्पष्ट तात्पर्य है।इसमें वर्तमान में जो जातिगत सामाजिक अंतर विरोध और जो एक दुराव जैसी भावना बह रही है उसका बखूबी चित्रण किया गया है लेकिन लेखक की मानसिकता क्या है इसका परिचय हमें प्राप्त नहीं होता। लेखक ने यह कार्य अपने शुधी पाठकों पर छोड़ दिया है।


title: डिजास्टर फ्लिक 2012

text: नवंबर 2009 के दूसरे सप्ताह में जारी की गई इस फिल्म में एक अश्वेत अमेरिकी राष्ट्रपति को यह आभास होता है कि 2112 में इस दुनिया का अंत हो जाएगा। लेकिन जो वैज्ञानिक शोध दुनिया की रक्षा कर सकते हैं, वे शोध अमेरिका में नहीं, बल्कि हिंदुस्तान में हुए हैं। आवागमन की बड़ी-बड़ी नौकाएं जो लोगों को सुरक्षित ले जा सकती हैं, वे चीन में बनाई गई हैं। इस सारे काल्पनिक वैज्ञानिक तामझाम और दहलाने वाले सिनेमाई प्रभाव के साथ कहानी की मुख्य अंतर्वस्तु यह है कि 2012 में अमेरिका वैश्विक सत्ता का केंद्र नहीं रह गया है। ताकत का यह पांसा उलट गया है।


title: डायजो यौगिक

text: डायज़ो यौगिक (Diazo compounds) एक प्रकार के कार्बनिक यौगिक हैं जिनमें दो लिंकित नाइट्रोजन (एजो) परमाणु फंक्शन समूह के रूप में होते हैं। इसका सामान्य सूत्र RC=N है। डायजोमीथेन एक सरलतम् डायजो-यौगिक है।


title: डायजो यौगिक

text: जर्मन रसायनज्ञ पीटर ग्रीस (Peter Griess) ने 1858 ई0 में सर्वप्रथम ऐरोमैटिक डायज़ो यौगिकों का पता लगाया था। वे ऐरोमैटिक प्राथमिक ऐमिनो यौगिकों पर नाइट्रस अम्ल (HNo2) का अध्ययन कर रहे थे। उन्होंने देखा कि अभिक्रिया का ताप यदि शून्य सें0 या इसके आसपास रखा जाय तो प्राथमिक ऐमिनो नाइट्रस अम्ल की सामान्य क्रिया न होकर एक नया यौगिक बनता है, जो ऐलिफैटिक ऐमिनो यौगिकों से नहीं बनता। इस नए यौगिक को उन्होंने "डायज़ो" संज्ञा दी और इस क्रिया को उन्होंने डायज़ोटीकरण (Diazotization) नाम दिया। इस क्रिया से बने यौगिकों को डायज़ोनियम (Diazonium) यौगिक कहा। ये यौगिक कुछ गुणों में ऐमोनियम यौगिकों से समानता रखते हैं।


title: डायजो यौगिक

text: प्राथमिक ऐरोमैटिक ऐमिन को किसी खनिज अम्ल के आधिक्य में घुलाकर उसका ताप शून्य से 50 सें0 कर उसमें सोडियम नाइट्राइट का विलयन डालने से डायज़ो यौगिक बनता है, जो जल में विलेय होता है। पानी के स्थान में यदि एथिल ऐल्कोहल का उपयोग हो तो डायज़ो यौगिक का ठोस अवक्षेप प्राप्त हो सकता है। जलीय विलयन से ईथर द्वारा भी ठोस यौगिक का अवक्षेप प्राप्त हो सकता है। इसकी अभिक्रियाओं के अध्ययन के लिए जलीय विलयन पर्याप्त है।


title: डायजो यौगिक

text: डायज़ो यौगिक रंगहीन ठोस मणिभ के रूप में बनते हैं। ये जल में बहुत विलेय, पर ईथर और ऐल्कोहल में अल्प विलेय होते हैं। ये बड़े अस्थायी होते हैं। गरम करने या आघात से बड़े जोर से विस्फोटित होते हैं। ऐमोनियम लवणों के समान ही ये अम्लों से लवण बनाते और धातुओं (प्लैटिनम, स्वर्ण और पारद) के क्लोराइडों से द्वि-लवण बनाते हैं।


title: डायजो यौगिक

text: डायज़ो यौगिक रसायनत: बड़े सक्रिय होते हैं। इनकी अभिक्रियाओं से अनेक प्रकार के यौगिक तैयार किए जा सकते हैं। इनमें सबसे अधिक महत्व के पदार्थ कृत्रिम रंजक हैं, जिनका निर्माण आज बहुत बड़े पैमाने पर हो रहा है। इनकी अभिक्रियाओं को प्रदर्शित करने के लिए नीचे, उदाहरणस्वरूप, बेंज़ीन डायज़ोनियम क्लोराइड (C6H5 - N = N-Cl) ले रहे हैं :


title: डायजो यौगिक

text: 1. शुद्ध ऐल्कोहल के साथ इसे उबालने से डायज़ो समूह का स्थान हाइड्रोजन ले लेता है :


title: डायजो यौगिक

text: C6H5N2Cl + C2H5OH --> C6H6 + N2 + CH3 CHO


title: डायजो यौगिक

text: 2. क्यूप्रस क्लोराइड के हाइड्रोक्लोरिक अम्ल में विलयन के साथ गरम करने से क्लोरोबैंज़ीन (C6H5Cl) प्राप्त होता है। इसी प्रकार क्यूप्रस ब्रोमाइड और क्यूप्रस सायनाइड के साथ उपचार से क्रमश: ब्रोमोबैंज़ीन (C6H5Br) और बेंज़ीन सायनाइड, (C6H5CN) प्राप्त होते हैं। इसे "सैंडमायर अभिक्रिया" (Sandmeyer's reaction) कहते हैं। ताँबे के चूर्ण के साथ उपचार से भी बेंज़ीन क्लोराइड, ब्रोमाइड और सायनाइड प्राप्त होते हैं। इसे "गाटरमान अभिक्रिया (Gattermann's reaction) कहते हैं।


title: डायजो यौगिक

text: 3. पानी के साथ गरम करने से डायज़ो समूह का स्थान हाइड्रॉक्सिल समूह (OH) ले लेता है। इस प्रकार इस अभिक्रिया के द्वारा फीनोल तैयार हो सकते हैं।


title: डायजो यौगिक

text: C6H5N2Cl + HOH --> C6H5OH + N2 + HCl


title: डायजो यौगिक

text: 4. अजल ऐल्यूमिनियम क्लोराइड की उपस्थिति में बेंज़ीन के साथ अभिक्रिया से डायज़ो समूह का स्थान फेनील समूह ले लेता है।


title: डायजो यौगिक

text: C6H5N2Cl + C6H6 --> C6H5.C6H5 + N2 + HCl


title: डायजो यौगिक

text: 5. स्टैनस क्लोराइड और हाइड्रोक्लोरिक अम्ल के उपचार से डायज़ो समूह का अवकरण होकर हाइड्राज़िन यौगिक बनते हैं।


title: डायजो यौगिक

text: C6H5N2Cl + 4H --> C6H5NH NH2 + HCl


title: डायजो यौगिक

text: 6. डायज़ोनियम लवणों का क्षारीय अवस्था में फीनोल, या तृतीयक ऐमिन, द्वारा उपचार करने से अम्लीय या समाक्षारीय पीले, लाल या भूरे रंग के रंजक बनते हैं।


title: डायजो यौगिक

text: C6H5N2Cl + C6H5OH --> C6H5N2.C6H4.OH + HCl (अम्लीय रंजक)


title: डायजो यौगिक

text: C6H5N2Cl + C6H5N(CH3)2 --> C6H5N2C6H4N(CH3)2 + HCl (समाक्षारीय रंजक)


title: डायजो यौगिक

text: उपर्युक्त अभिक्रियाओं को युग्मन अभिक्रिया (coupling reaction) कहते हैं। ऐरोमैटिक श्रेणी के प्राय: सभी प्राथमिक ऐमिनो यौगिकों से डायज़ोटीकरण अभिक्रियाएँ होती हैं।


title: डायजो यौगिक

text: ऐरोमैटिक डायज़ो यौगिकों के संघटन के संबंध में ब्लॉमस्ट्रैंड (Blomstrand) ने जो सूत्र प्रस्तावित किया था, वह आज भी सर्वमान्य है। बेंज़ीन डायज़ोक्लोराइड का सूत्र, जिसमें एक नाइट्रोजन परमाणु त्रिसंयोजक और दूसरा परमाणु पंचसंयोजक है, इस प्रकार का है:


title: डायजो यौगिक

text: ऐलिफैटिक श्रेणी के बहुत थोड़े डायज़ो यौगिक ही ज्ञात हैं और विशेष विधियों से ही वे तेयार होते हैं। ऐसे यौगिको में डायज़ोमेथेन तथा डायज़ो ऐसीटिक एस्टर अधिक महत्व के हैं। पहला पीले रंग की गंधहीन, विषैली गैस और दूसरा तेल के सदृश गाढ़ा, पीला द्रव (क्वथनांक 1400 सें0) है। ये दोनों अस्थायी होते हैं और अनेक अभिकर्मकों से अभिक्रिया कर बड़ी सरलता से अनेक पदार्थों का सृजन करते हैं।


title: भूदृश्य वास्तुकला

text: भूदृश्य वास्तुकला (Landscape Architecture) स्थल को मानव उपयोग और आमोद के लिये सुव्यस्थित करने और उपयुक्त बनाने की सृजनात्मक कला है। इसका उद्देश्य संपूर्ण विन्यास के फलस्वरूप, मानव मस्तिष्क को अत्यधिक प्रभावित करना और स्थल या संरचना से संबद्ध भावनात्मक प्रेरणाओं को संतुष्ट करना है, ताकि लोग अत्यधिक प्रशंसा करें। इसके अतिरिक्त भूदृश्य वस्तुकला के अंतर्गत भूदृश्य इंजीनियरी, भूदृश्य उद्यानकर्म और भलीभाँति आकल्पित चित्र विचित्र पार्क भी भूदृश्य वास्तुकला में सम्मिलित हैं।


title: भूदृश्य वास्तुकला

text: भूदृश्य निर्माण में सुविधा मात्र का ही बहुत कम काम है यद्यपि पादपारोपण की उपयोगिता के अंतर्गत हवा रोकना, एकांत प्रदान करना, महत्व बढ़ाना और रंगीनी लाना आदि, सभी आ जाते हैं। आकल्पन का उद्देश्य महानता, सुंदरता और विविधता से पूर्ण दृश्यों के द्वारा चित्ताकर्षक पर्यावरण निर्माण करना है। इसकी सिद्धि स्थल, संरचना, स्थिति, वनस्पति और जलवायु के अनुसार कृत्रिम या नैसर्गिक आकल्प द्वारा, संगति अथवा विरोध उत्पन्न कर की जाती है। इसके अतिरिक्त यह कहना आवश्यक है कि इस सृजनात्मक शाखा के व्यावहारिक पक्ष का आधार यह मान्यता है कि उपयोगिता और सुंदरता परस्पर संगत और इनमें से कोई भी दूसरे के बिना पूर्ण नहीं है।


title: भूदृश्य वास्तुकला

text: भूदृश्य वास्तुकला उन आकल्पों के लिये उपयुक्त नाम हो सकता है, जो व्यापक रूप से स्थल दृश्य को व्यावहारिक बनाते हैं, जैसा ली नोत्रे ने वरसाई के अद्वितीय उद्यानों में, जहाँगीर ने लाहौर अत्युत्तम विन्यासवाले दिलखुश बाग तथा कश्मीर के विश्वविख्यात मनोरम शालीमार बाग में और शाहजहाँ ने ताजमहल के गंभीर विन्यास और मनोहर परिवेश में किया था, अथवा जापानी माली अपने चाहगृहों के विचित्र स्वप्नलोकीय और आनंददायक परिवेश में करते हैं, या जैसा वर्तमान काल में मैसूर के वृंदावन उद्यान में, बंबई में सार्वजनिक आमोद लिये झूलते हूए बाग में मनोरम परिवेश में, जहाँ नगर के एक भाग के लिये बने हुए विशाल जलाशय की सतह का उपयोग किया गया है और टाटानगर के स्वर्ण जयंती उद्यान में है जो कारखाने में काम करनेवाले श्रमिकों का श्रमभार हलका करने के लिय अत्यंत व्यस्त औद्योगिक नगर में विश्राम योग्य परिवेश प्रदान करता है। अनुपम सौंदर्य और विनोद का विशालतम प्रांगण, न्यूयार्क का केंद्रीय पार्क, नगर ही नहीं वरन् सारे राष्ट्र के लिये गर्व का विषय है। उसमें परस्पर गुथी हुई सड़कों, मार्गो, वनस्पतियों और जलाशयों के साथ साथ सहज और वृक्काकार नमूने हैं। इन सब उदाहरणों में स्थलदृश्य निर्माण की व्यवस्था भवनों, छोटी छोटी संरचनाओं और विशेष आकृतिवाली सड़कों तथा मार्गो से की गई है। इनके साथ ही साथ सजावटी वृक्षों, फूल पत्तियों, जलविस्तार और झरनों, फुहारों, मूर्तियों, दर्शक मंडपों, बेंचों और विविध नमूनों तथा रंगोंवाली फर्शी सामग्री का उपयोग हुआ है।


title: भूदृश्य वास्तुकला

text: पर्यावरण के मानवीकरण के लिये सारे के सारे नगर में ही स्थलदृश्य निर्माण की व्यवस्था होनी चाहिए। यह पश्चिम में बेबीलोन से लेकर वेरसाई तक के और भारत में अशोककाल से लेकर मुगल उद्यानों तक के ऐतिहासिक घटनाक्रम में कोड़ियों उदाहरणों से स्पष्ट है, जिनमें कृत्रिम या समस्थापित विन्यास के नमूनों का बाहुल्य था। औद्योगिक क्रांति काल में कुछ समय तक स्थलदृश्य निर्माण का महत्व भूला रहा, किंतु मानव मस्तिष्क और स्वास्थ्य पर यंत्रयुग का प्रतिकूल प्रभाव होने के कारण उद्यान नगरों, नगर सौंदर्य और हरित पेटी युक्त नगरियों का शक्तिशाली आंदोलन आरंभ हुआ, जिसमें चीन की खुली उद्यान शैली का समावेश हुआ। इस प्रकार नगर में और उसके आस पास स्थलदृश्य के उचित निर्माण के लिये उपयुक्त वातावरण तैयार हुआ।


title: भूदृश्य वास्तुकला

text: एक और परिवर्तन यह दिखाई देता है कि जाल जैसी और अरवत् शैली के कृत्रिम विन्यास के स्थान पर स्थल रूपरेखा के अनुसार अकृत्रिम विन्यास आ गया, जिससे सतत प्रेरणा के लिये समस्त पर्यावरण का नित्य परिवर्तनशील दृश्य उपलब्ध होता है।


title: भूदृश्य वास्तुकला

text: उपयुक्त स्थलदृश्य निर्माण के लिये सर्वप्रथम यह आवश्यक है कि सड़कों और गलियों, स्क्वायरों, चौराहों आदि जैसे नगर नियोजन के कुछ मौलिक तत्वों पर, इमारतों, दूकानों, दीपस्तंभों, टेलीफोन कोष्ठों और संकेतपटलों आदि संबंधी गौण तत्वों पर और राह चलते व्यक्ति की दृष्टि में आनेवाले नगर तथा इमारतों के क्षैतिज तथा उर्ध्वाधर दर्शन पर उचित विचार किया जाय। इनके अतिरिक्त स्थलविन्यास का सफल आकल्प चार बातों पर निर्भर है : समावरण, अनुरूपता या प्रतिकूलता, विस्मय और जल का उपयोग। ये सब मौलिक और गौण तत्वों के साथ मिलकर ऐसे उत्कृष्ट भूदृश्य आकल्प के लिये उपयुक्त आधार प्रस्तुत करते हैं, जिनमें नित्य परिवर्तनशील दृश्य की पूर्वकल्पना करनी पड़ती है।


title: भूदृश्य वास्तुकला

text: पादप सामग्री के उपयोग के विषय में यह आवश्यक है कि नगर, उसके पड़ोस और पर्यावरण के लिये सौंदर्य एवं उपयोगिता से पूर्ण अभिकल्प तैयार किया जाए। इस उद्देश्य से एक पादपारोपण योजना बनानी चाहिए। इस संबंध में मार्ग-पार्श्व-वृक्षावलि का मुख्य प्रयोजन छाया प्रदान करना तथा वीथी दृश्य को सुसज्जित करना है। इसके लिये संपूर्ण वर्ष रंग बिरंगे फूलों का आकर्षक चित्रपटल बना रहना चाहिए सिंदूरी गुलमोहर के फूलों के व्यतिरेक के साथ गहरे पीले रंग का अमलतास लगाने से, मनोहर वृक्षावली तैयार हो सकती है और जैंकरैंडा मिमासीफोलिया (Jacaranda mimasefolia) के नीले फूल लगा देने से भी दृश्य और सूंदर हो जाता है।


title: भूदृश्य वास्तुकला

text: निवासक्षेत्रों के आस पास सजावटी फूलोंवाले वृक्ष लगाना उपयुक्त है, जैसे कदंब, मौलश्री, कचनार, कूपीकूर्च (bottle brush), शीर चंपक, पारिजात, सीता, अशोक और माजू।


title: भूदृश्य वास्तुकला

text: पार्क वर्ष भर सुंदर रहें, इसके लिये दो एक महीने तक खिलनेवाले मौसमी फूलों की अपेक्षा कैना (canna), सजावटी इग्जोरा (ixora), नील चित्रक (plumbago) और बारहमासी जिनिया (Zinnia) अधिक उपयुक्त हैं। इनके साथ साथ नारंगी रंग के दिल्ली गुलाब और अभिसुंदरा (gerbera) लताएँ लगा देने से वर्ष भर सुंदर लगनेवाला अद्भुत विन्यास तैयार होता है, जिसकी अनुरक्षण लागत बहुत कम होती है। मौसमी फूल लागाकर विन्यास में और भी प्रखरता लाई जा सकती है।


title: भूदृश्य वास्तुकला

text: इस प्रकार वनस्पति और संरचना के अवकाश संबंध द्वारा व्यापक स्थलनिर्माण और अचर आमोद की श्रृखंला बनती है, जिससे मस्तिष्क को स्फूर्ति मिलती है और कार्य तथा संतोष की भावना को प्रोत्साहन मिलता है। जहाँ तक निवासस्थानों का संबंध है, बागवानी के तीन भेद किए जा सकते हैं : (1) फल-शाक-वाटिका, (2) पुष्प-वाटिका तथा (3) चित्र विचित्र बागवानी।


title: भूदृश्य वास्तुकला

text: बागवानी के तीसरे प्रकार का उद्देश्य शोभा, सौंदर्य या विविधता पूर्ण दृश्यों से कल्पना को संतुष्ट करना है। इस संबंध में पुरातन मत यह था कि घर के चारों ओर एक उद्यान हो, जिससे प्रकृति और संरचना में निश्चित अलगाव रहे। यह विभाजन अत्यंत अनम्य था और जलवायु के अनुसार केवल इतना ही विकल्प था कि चाहे कोई छत के नीचे दीवारों से घिरा रहे और चाहे खुले उद्यान में प्रकृति के बीच रहे। इनकी अपेक्षा चीन और जापान के गहराई में बने बगीचे अच्छे होते हैं कि उनमें स्थल दृश्य के साथ साथ समावरण भी रहता है, जिससे एकांतता और आनंद प्राप्त होते हैं। किंतु आधुनिक प्रवृति बगीचा भीतर लाने की है, जिससे भीतर और बाहर के बीच विभाजन की योजना के सभी पुराने प्रयासों से उत्कृष्ट है, क्योंकि इससे घर के भीतर रहें या बाहर, प्रकृति की उपस्थिति के कारण आनंद, उल्लास और शांत मनोभाव अविच्छिन्न रहते हैं।


title: भूदृश्य वास्तुकला

text: इस प्रकार की योजना में रात की रानी, रूक्मिणी, हरसिंगार जैस पौधे उधर रखने चाहिए जिधर से हवा आती हो, ताकि भवन में भीनी भीनी सुगंध पहुँचती रहे। भीतर की ओर मणि पादप (pathas oria), शतावरी आदि, ऐसे ही पौधों के गमले दर्शनतोष के लिये लगाए जा सकते हैं।


title: भूदृश्य वास्तुकला

text: किंतु भूदृश्य वास्तुकला का उद्यानकर्म की ओर, जो समस्त उद्भिन सामग्री का मौलिक विज्ञान है, विशेष झुकाव रहता है और विशिष्ट प्रकार के पर्यावरण में मानव की भावनात्मक लालसा पूरी करने वाली स्थलदृश्य-निर्माणकला के जो अंतर्निहित अंग हैं, वे प्राकृतिक आकृतियों के साथ-साथ बागवानी कौशल पर निर्भर हैं। वहाँ घूमने फिरनेवाले प्रत्येक व्यक्ति के और उधर जानेवाली प्रत्येक आँख के, सामने विविध दृश्यों की श्रृखंला प्रदर्शित करनेवाला एक चित्रपटल सा खुल जाता है। इस प्रकार अन्वेषण और विस्मय का पुट पाकर वहाँ के उपागम, दृश्य और स्थानविभाजन का मूल्य बढ़ जाता है।


title: भूदृश्य वास्तुकला

text: जब कभी मानवकृत और प्राकृतिक घटक कृष्य क्षेत्रों या आद्योगित केंद्रों के निकट चतुरता के साथ जमा दिए जाते हैं, तब यह मान लिया जाता है कि वह प्रकृति से मेल खाता होगा। ये प्रयास शुद्ध वायु, धूप, पानी, हरियाली, समीर और स्फूर्तिदायक उद्यानों और पार्को के रूप में प्रकृति को वापस नगरों में बुला लेते हैं। वास्तव में नगर स्वयं ही स्थलदृश्य का भाग हो जाता है। एक मंजिले मकान वृक्षों के बीच में विलीन हो जाते हैं, केवल ऊँची इमारतें दिखाई देती है। इस प्रकार निर्मित स्वाभाविक पर्यावरण में नगर स्थलदृश्य में होगा और स्थलदृश्य नगर में।


title: भूरसायन

text: भूरसायन (Geochemistry) पृथ्वी तथा उसके अवयवों के रसायन से संबंधित विज्ञान है। भू-रसायन पृथ्वी में रासायनिक तत्वों के आकाश तथा काल (time and space) में वितरण तथा अभिगमन के कार्य से संबद्ध है। नवीन खोजों की ओर अग्रसर होते हुए कुछ भू-विज्ञानियों तथा रसायनज्ञों ने नूतन विज्ञान भू-रसायन को जन्म दिया।


title: भूरसायन

text: यद्यपि भू-रसायन ने बीसवीं शताब्दी में विशेष प्रगति की है, तथापि भू-रसायन की धारणा बहुत प्राचीन है। शब्द भू-रसायन सर्वप्रथम सन् 1838 में स्विस रसायनज्ञ शनबाइन (Schonbeln) द्वारा प्रकाश में आया।


title: भूरसायन

text: अमरीका के वैज्ञानिक क्लार्क (Clarke) ने अपनी पुस्तक, "दि डेटा ऑव जिओकेमेस्ट्री" (1924 ई), में इस विषय की परिमित व्याख्या की है। उसमें कहा गया है कि वर्तमान उद्देश्यों के लिये प्रत्येक चट्टान एक रासायनिक पद्धति मानी जा सकती है। इसमें विभिन्न साधनों द्वारा रासायनिक परिवर्तन भी लाया जा सकता है। ऐसे परिवर्तन नई पद्धति के निर्माण के साथ अंत में संतुलन के विक्षोभ को सूचित करते हैं। नई स्थिति में यह नई पद्धति स्थायी होती है। इन परिवर्तनों का अध्ययन भू-रसायन का क्षेत्र है। यह निश्चय करना कि क्या परिवर्तन संभव हैं, कैसे और कब वे होते हैं, उन घटनाओं का निरीक्षण करना जो उक्त परिवर्तनों में होती हैं तथा उनके अंतिम परिणामों को लेखनीबद्ध करना ही भूरसायनज्ञ के कार्य है। सन् 1954 में वी0 एम0 गोल्डस्मिथ ने, जो आधुनिक भू-रसायन के पिता कहे जाते हैं, भू-रसायन के प्राथिमक उद्देश्य जहाँ एक ओर पृथ्वी तथा उसके भागों का मात्रात्मक संघटन ज्ञात करना है, वहीं दूसरी ओर विशेष (individual) तत्वो के वितरण पर नियंत्रण रखनेवाले नियमों का पता लगाना भी है। इन समस्याओं के हल के लिये एक भू-रसायनज्ञ को स्थलीय पदार्थ, जेसे चट्टान, जल, वायुमंडल इत्यादि के विश्लेषणत्मक आँकड़ों के व्यापक संग्रह की आवश्यकता पड़ती है। भू-रसायनज्ञ उल्कापिडों के विश्लेषण, अन्य अंतरिक्ष पिंडों के संघटन पर खगोल भौतिकीय आँकड़ों और भूगर्भ के स्वरूप पर भूभौतिकीय आँकड़ों का भी उपयोग करता है।


title: भूरसायन

text: उक्त तथ्यों के संदर्भ में भू-रसायन के तीन मुख्य उद्देश्य निश्चित किए जा सकते हैं।


title: भूरसायन

text: अपने इतने विशाल क्षेत्र के कारण यह शास्त्र विज्ञान की अन्य मौलिक शाखाओं की कोटि में आ जाता है। समस्थानिक तथा पारमाणविक जातियों के अध्ययन और विश्व में उनकी स्थिरता भी इसी विज्ञान की सीमा में आती है।


title: भूरसायन

text: यद्यपि यह विज्ञान नित्य नए प्रयोगों द्वारा अपने को स्थापित कर रहा है, तथापि पृथ्वी के रसायन संबंधी स्वायत्त अनुशासन की धारणा अत्यंत प्राचीन है। स्विस रसायनज्ञ शनबाइन द्वारा सन् 1838 में भू-रसायन शब्द प्रकाश में आने के बाद डबेराइनर (Dobereiner) द्वारा प्रथम बार तत्वों के बाहुल्य का अनुमान लगाया गया। मुख्यतया चट्टानों और खनिजों संबंधी महत्वपूर्ण आँकड़ों का पता बरजीतलयस तथा स्वीड्न स्थित उसें विद्यालय द्वारा सन् 1850 में ही लग गया था। इन आँकड़ों के संपादन तथा व्याख्या करने का प्रथम प्रयास जर्मन भूविज्ञानी तथा रसायज्ञ बिशॉफ (Bischof) ने अपनी पुस्तक "लेयरबुख डेर फिजीकलाइशेन उंड केमीशेन जिओलागी" (Lehrbuch der physikalischen und chemischen Geologie, (प्रथम प्रकाशन 1847-1854 ई0) में किया।


title: भूरसायन

text: यह पुस्तक काफी समय तक प्रामाणिक बनी रही, परंतु शताब्दी के अंत में इसका स्थान रोथ (Roth) की पुस्तक "ऐल्गैमाइने उंड केमिशे जिओलागी" (Allgemeine und chemische Geologie, (प्रकाशन 1878-1883 ई0) ने लिया। संपूर्ण 19वीं सदी में प्राप्त आँकड़े पृथ्वीतल पर मानव पहुँच के भीतर की विभिन्न इकाइयों, जैसे खनिज चट्टान, प्राकृतिक जल तथा गैसों के विश्लेषण द्वारा तथा भौमिकीय और खनिज खोजों के उपोत्पादक हैं। बहुत वर्षों तक यह विज्ञान यूरोप तक ही सीमित रहा, परंतु 1884 ई0 में अमरीका में वहाँ के भूवैज्ञानिक सर्वेक्षण की स्थापना के बाद तथा क्लार्क (Clarke) की वहाँ पर मुख्य रासायनज्ञ के रूप में नियुक्ति के पश्चात्, अमरीका में भी इस विषय पर अनुसंधान शु डिग्री हुआ। सर्वेक्षण में भू-रासायनिक अनुभाग की अपनी अलग सत्ता मानी जाती है।


title: भूरसायन

text: क्लार्क की "दि डेटा ऑव जिओकेमेस्ट्री" (1925 ई) का अंतिम संस्करण पूरे युग का अंत करता है। गत 100 वर्ष में भू-रसायन अनुसंधान के नाम पर पृथ्वी के केवल कुछ हिस्सों की, जो रसायन अनुसंधान के नाम पर पृथ्वी के केवल कुछ हिस्सों की, जो दृष्टि की पहुंच के भीतर हैं, रासायनिक जाँच की गई। इस प्रकार के अनुसंधान से वस्तुओं के बारे में कुछ और जान लिया गया है, परंतु इसकी दर्शन मीमांसा प्रस्तुत करने के लिये इसे मौलिक विज्ञान, जैसे भौतिकी या रसायन, की प्रगति पर आश्रित होना पड़ा। उदाहरण सरूप सिलिकेट खनिजों की भूरासायनिक मीमांसा तब तक भली भाँति नहीं हो सकी, जब तक एक्सकिरण विवर्तन (X-ray diffraction) के आविष्कार ने ठोसों की पारमाणविक बनावट ज्ञात करने के साधन नहीं बता दिए। कारनेगी इंस्टिट्यूशन (Carnegie Institution), वाशिंगटन, की भूभौतिकीय प्रयोगशाला की स्थापना से भूरसायन को नई दिशा में प्रगति करने में काफी सहायता मिली। जे0 एच0 एल0 फोग्ट (J.H.L. Vogt) तथा डबल्यू0 सी0 ब्रौगेर (W.C. Brogger) की देखरेख में भूरसायन का एक नया केंद्र नार्वे में प्रगति कर रहा था। सन् 1912 भू-रसायन के इतिहास में गौरवमय वर्ष रहा है। इसी वर्ष प्रसिद्ध भूरासायनिक फान लाए (Von Lave) ने दिखलाया कि क्रिस्टल में से जब एक्स किरण गुजारी जाती है, तो क्रिस्टल के अंदर के परमाणुओं का क्रमिक विन्यास विवर्तन ग्रेटिंग (diffraction grating) के रूप में कार्य करता है और इस तरह उन्होंने ठोस पदार्थों की पारमाणविक संरचना संबंधित खोज की।


title: भूरसायन

text: सन् 1917 से सोवियत रूस में भू-रसायन की जो प्रगति हुई है, उसका श्रेय रूसी वैज्ञानिक वी0 आई0 वरनैड्स्की (V.I. Vernadsky) तथा उनके यवा सहयोगी ए0 0 फर्समैन (A.E. Fersman) मिलना चाहिए। इस विषय को दृढ़ आधार देने के वैज्ञनिकों के बहुमूलल्य प्रयत्नों के पश्चात् भी, यह कार्य उस महान वैज्ञानिक के कंधें पर आ पड़ा जिसका नाम भू-रसायन के इतिहास से अलग नहीं किया जा सकता है और वे हैं आधुनिक भू-रसायन के पिता एवं प्रवर्तक बी0 एम0 गोल्डश्मिट (V.M. Goldsmidt)। उनके अथक और मार्गदर्शी अनुसंधान ने, जो उन्होंने ऑस्लो और गटिंगेन में किया, इस उगते हुए अंकुर को सींचा है।


title: भूरसायन

text: भारत में इस विषय पर कार्य सर्वप्रथम काशी हिंदू विश्वविद्यालय में प्रोफेसर कृष्णकुमार माथुर तथा सर शांतिस्वरूप भटनागर द्वारा किया गया। इन लोगों ने मिलर जर्मन भाषा में, 1922 ई0 में प्रथम बार, अपने परिणामों को एक लेख "स्टुडियन युबैर बेंडस्ट्रक्ट्रेन सिंथेसेस गैबैंडेर्स्टाइने" के रूप में प्रकाशित करवाया। सन् 1922 से 1926 ई0 तक में प्रो॰ माथुर ने गिरनार पहाड़ी की चट्टानों की भू-रासायनिक समीक्षा की। सन् 1926 में जब वे "इंडियन सायंस काँग्रेस" के भौतिकी विभाग के अध्यक्ष हुए, तब उन्होंने भू-रसायन का भौतिकी की अन्य शाखाओं से संबंध बतलाते हुए इसके महत्व पर जोर दिया। उनके आकस्मिक निधन के बाद इस शाखा पर सर भटनागर तथा डाक्टर झिंगरन द्वारा कार्य किया गया।


title: भ्रूणविज्ञान

text: भ्रूणविज्ञान (Embroyology) के अंतर्गत अंडाणु के निषेचन से लेकर शिशु के जन्म तक जीव के उद्भव एवं विकास का वर्णन होता है। अपने पूर्वजों के समान किसी व्यक्ति के निर्माण में कोशिकाओं और ऊतकों की पारस्परिक क्रिया का अध्ययन एक अत्यंत रुचि का विषय है। स्त्री के अंडाणु का पुरुष के शुक्राणु के द्वारा निषेचन होने के पश्चात जो क्रमबद्ध परिवर्तन भ्रूण से पूर्ण शिशु होने तक होते हैं, वे सब इसके अंतर्गत आते हैं, तथापि भ्रूणविज्ञान के अंतर्गत प्रसव के पूर्व के परिवर्तन एवं वृद्धि का ही अध्ययन होता है। :ऍस्तुदिअ एल देसर्रोल्लो प्रेनतल्। ऍच्ह पोर ंअर्तिन्


title: भ्रूणविज्ञान

text: क्रोमोसोम के आंतरिक घटक, अर्थात जीन (gene), जो गर्भधारण के पश्चात भ्रूण में रहते हैं, यदि उनको अनुकूल वातावरण प्राप्त होता है, तो वे विकास की दर एवं स्वरूप का नियंत्रण करते हैं।


title: भ्रूणविज्ञान

text: एककोशिकीय अंडाणु का शिशु में परिवर्तन होने का मुख्य कारण दो प्रक्रियाएँ (1) वृद्धि और (2) विभेदन (differentiation), होती है।


title: भ्रूणविज्ञान

text: इसमें कोशिकाओं का आकार और संख्यात्मक वर्धन होता है, जो विभाजन एवं पोषण के द्वारा संपादित होता है। इसके अंतर्गत वह क्रिया भी आ जाती है जिसके द्वारा भ्रूण के आकार की पुनर्रचना भी होती है।


title: भ्रूणविज्ञान

text: इस प्रक्रिया से कुछ कोशिकाओं का समूह कोई एक निश्चित कार्य करने के लिये एक विशेष प्रकार का स्वरूप ग्रहण कर लेता है। यह विभेदन आनुवंशिकता, अंत:स्राव तथा पर्यावरण आदि पर निर्भर करता है।


title: भ्रूणविज्ञान

text: निषेचन अंडाणु से जो कोशिकाएँ प्रारंभ में विभाजन द्वारा प्राप्त होती हैं, उनमें पूर्णशक्तिमत्ता (totipotency), होती है, अर्थात उनमें से एक के द्वारा संपूर्ण भ्रूण का निर्माण हो सकता है, परंतु इस अल्प सामयिक अवस्था के तुरंत पश्चात सुघट्यता (plasticity) की अवस्था होती है। इस अवस्था में कोशिका समूह में सर्वशक्तिमत्ता नहीं रहती है। अब वे विशेष प्रकार के ऊतकों का ही निर्माण कर सकते है, जो उनके लिये निश्चित किया जा चुका है। यह अवस्था तुरंत रासायनिक विभेदन (chemo-differentiation) में परिवर्तित हो जाती है। अब इस अवस्था में कोशिकाद्रव्य (cytoplasm) के रासायनिक घटकों का पुन: वितरण होता है। कोशिका की शक्तिमत्ता का ह्रास होता है तथा अंत में उसमें कार्यशक्ति की भिन्नता उत्पन्न हो जाती है।


title: भ्रूणविज्ञान

text: इस विज्ञान के अंतर्गत शुक्राणु तथा उनका परिपाक, गर्भाधान, खंडीभवन, वपन, दैनिक वृद्धि, जरायु, अपरा एवं अंगों का निर्माण, भ्रूण पोषण, यमल तथा सहज विकृतियों का पूर्ण वर्णन किया जाता है।


title: भ्रूणविज्ञान

text: चिकित्सा विज्ञान के क्षेत्र में मानव भ्रूणविज्ञान के अध्ययन का अत्यंत महत्व है, क्योंकि शरीरचना संबंधी अनेक विचित्र वास्तविकताओं को हम भ्रूणविज्ञान के ज्ञान से अब ठीक से समझ सकते हैं, जिन्हें पहले नहीं समझ पाते थे। शरीर-रचना-विकृतियों का वास्तविक कारण तथा प्रक्रम अब समझाया जा सकता है। यह विज्ञान तुलनात्मक शरीर-रचना-विज्ञान एवं मानव-शरीर-रचना-विज्ञान, जातिवृत्त के मध्य सेतु का काम करता है। मानव विकास की कई जटिलताओं को समान्यत: समझ पाना बड़ा कठिन होता है, अतएव निम्नकोटि के प्राणियों के विकास का तुलनात्मक ज्ञान प्राप्त कर मानव विकास के सिद्धांतों का निर्णय करना होता है। इस अध्ययन को तुलनात्मक भ्रूण वृद्धिज्ञान कहा जाता है।


title: स्टेट ब्यूरो फ़ॉर लेटर्स एंड कॉल्स

text: यह चीन के आम नागरिकों, जिनकी कोई न कोई चिंताएँ हैं, की सहायता के लिए चीन सरकार द्वारा गठित विभाग है।


title: काला कारावास

text: ह्यूमन राइट्स वॉच के अनुसार ये चीन सरकार द्वारा अपने ही नागरिकों को अवैध ढंग से बिना किसी कारण कारावास में रखने के लिए गुप्त रूप से संचालित केंद्र हैं। ‘काले कारावास’ के रूप में जाने जाने वाले ये हिरासत केंद्र सरकारी होटलों और मनोवैज्ञानिक अस्पतालों में चलाए जाते हैं। इनमें रखे जाने वाले लोगों में गैर अपराधी आम लोग भी शामिल रहते हैं। 'ऐन एलेवे इन हेल' नामक रिपोर्ट में ह्यूमन राइट्स वॉच ने कहा है कि आम लोगों को अक्सर सड़कों पर से उठा लिया जाता है और फिर उन्हें ग़ैर क़ानूनी हिरासत केंद्रों में ले जाया जाता है। कभी-कभी उनका सारा सामान छीन लिया जाता है, उन्हें मारा-पीटा जाता है और उन्हें ये भी नहीं बताया जाता है कि उन्हें क्यों हिरासत में लिया गया है। ह्यूमन राइट्स वॉच की सोफ़ी रिचर्ड्सन के अनुसार बीजिंग में 'ब्लैक जेल' का होना चीन सरकार की उस बयान का मज़ाक उड़ाता है, जिसमें चीन सरकार मानवाधिकार की स्थिति सुधारने और क़ानून का शासन स्थापित करने की बात करती है ह्यूमन राइट्स वॉच का कहना है कि उसने इस साल के शुरू में हिरासत में रखे गए 38 लोगों से बातचीत के आधार पर इस रिपोर्ट के लिए सूचना जुटाई है।


title: काला कारावास

text: ॥ बीबीसी


title: मूलभूत भौतिक नियतांक

text: भौतिकी में बहुत नियतांक ऐसे हैं, जिनके बारे में वैज्ञानिकों का ऐसा विश्वास है कि समय के साथ साथ उनमें कोई परिवर्तन नहीं होता। इन नियंताकों को भौतिकी के मौलिक नियतांक (Fundamental physical constants) कहते हैं। हमारी चुनी हुई मौलिक इकाइयों के अनुसार इनका मान जो कुछ है, सर्वदा वही रहेगा। ऐसे नियतांकों के कुछ उदाहरण ये हैं: प्रकाश का वेग, अर्थात् वह वेग जिससे प्रकाश की तरंगों का संचरण शून्याकाश (space) में होता है; इलेक्ट्रॉन का आवेश; सर्वव्यापी गुरूत्वाकर्षण का नियतांक, अर्थात् वह बल जिससे एक सेंटीमीटर की दूरी पर रखे एक ग्राम के दो पिंड एक दूसरे को आकर्षित करते हैं; ऊष्मागतिकी पैमाने पर बर्फ विंदु, अर्थात् बर्फ के पिघलने का ताप आदि। कुछ मूलभूत भौतिक नियतांक ऐसे भी हैं जिनका संख्यात्मक मान सभी मात्रक प्रणालियों (system of units) में समान होता है; इन्हें विमारहित भौतिक नियतांक (Dimensionless physical constant) कहते हैं।


title: मूलभूत भौतिक नियतांक

text: इन नियतांकों के मानों का विस्तृत विवेचन सबसे पहले बर्ज ने सन् 1929 में किया। सन् 1939 में डनिंगटन द्वारा किए गए अध्ययन के बाद से प्रति दूसरे अथवा तीसरे साल ऐसा अध्ययन किया जाता है। इन अध्ययनों में सबसे अच्छी बात यह हुई है कि इन नियतांकों का मान न केवल उत्तरोत्तर शुद्धता से ज्ञात किया जा सका है, अपितु यह भी हुआ है कि इनके नवीन मान पुराने निर्धारित मानों की त्रुटियों के अंतर्गत ही प्राप्त हुए हैं।


title: मूलभूत भौतिक नियतांक

text: इन नियतांकों का ठीक मान ज्ञात करने का प्रयत्न बहुत से वैज्ञानिक काफी दिनों से कर रहे हैं। सन् 1929 के पहले प्रत्येक नियतांक को एक पृथक समस्या के रूप में ज्ञात किया जा रहा था। परंतु इन नियतांकों में आपस में संबंध होते हैं, जिनकी सहायता से इस बात की जाँच की जा सकती है कि इन नियतांकों के मानों में आपस में कोई असंगति दोष तो नहीं हैं। उदाहरणत:, प्रोटॉन का चुंबकीय आघूर्ण p प्रयोगों द्वारा मापा जा सकता है। यह चुम्बकीय आघूर्ण दूसरे नियतांकों द्वारा भी प्रकट किया जा सकता है, जिसका सूत्र है p = e h/p mp C इसमें e, h, mp तथा C, क्रमश: इलेक्ट्रॉन का आवेश, प्लांक नियतांक, प्रोटॉन की संहित एवं प्रकाश का वेग हैं। इन नियतांकों का मान भी प्रयोग द्वारा ज्ञात किया जा सकता है। चूँकि मापने में थोड़ी बहुत त्रुटि की संभावना है, इसलिये यह हो सकता है कि सूत्र में e, h, mp तथा C का मान रखने पर जो संख्या प्राप्त हो, वह प्रयोग द्वारा ज्ञात किए गए p के मान के बराबर न हो। इसलिये इन सभी नियतांकों का मान इस तरह निश्चित किया जाना चाहिए कि यह अंतर कम से कम हो। यहाँ पर इस आपसी संबंध का केवल एक उदाहरण दिया गया है। इसी तरह इन नियतांकों में और भी संबंध होते हैं।


title: मूलभूत भौतिक नियतांक

text: इन परस्पर संबंधित नियतांकों में सबसे बड़ा समूह परमाणवीय नियतांकों का है। कुछ को छोड़कर लगभग सभी नियतांक इन्हीं नियतांकों द्वारा प्रकट किए जा सकते हैं। सबसे महत्वपूर्ण नियतांक, जो इनके द्वारा प्रकट नहीं किया जा सकता, गुरूत्वाकर्षण का नियतांक है। इन नियतांकों में से कुछ ऐसे मुख्य नियतांक चुने जाते हैं, जिनके द्वारा दूसरे नियतांकों को प्रकट किया जा सकता है। मान लीजिए ऐसे मुख्य नियतांकों की संख्या य है। अब कुछ ऐसी मात्राएँ चुनी जाती हैं जिनका मान प्रयोग द्वारा बड़ी यथार्थता (accuracy) से मापा जा सकता है और जिन्हें इन चुने हुए मुख्य नियतांकों द्वारा प्रकट किया जा सकता है। ऐसी एक मात्रा का उदाहरण प्रोटॉन का चुंबकीय आघूर्ण हैं, जिसका जिक्र ऊपर किया गया है। इन चुनी हुई मात्राओं की संख्या कम से कम य होनी चाहिए। पर यदि ऐसी चुनी हुई मात्राओं की संख्या "य" से अधिक हो, तो हमारे पास इन नियतांकों का मान प्राप्त करने के लिये आवश्यकता से अधिक समीकरण होंगे। ऐसी दशा में यदि हम किन्हीं "य" समीकरणों में इनको रखें, तो हम देखेंगे कि गणना द्वारा प्राप्त किए गए मानों एवं प्रयोग द्वारा प्राप्त किए गए मानों में अंतर है। इसलिये हमें इन नियतांकों का वह मान ज्ञात करना चाहिए कि इन चुनी हुई मात्राओं के "गणित मानों" एवं "प्रायोगिक मानों" में न्यूनतम असंगति हो। इसके लिये इन नियतांकों के मान का निर्धारण न्यूनतम-वर्ग-रीति (least square method) द्वारा किया जाता है।


title: भौतिक नियतांक

text: भौतिक नियतांक (physical constant) उस भौतिक राशि (physical quantity) को कहते हैं जिसके बारे में ऐसा विश्वास किया जाता है कि वह राशि प्रकृति में सार्वत्रिक (universal) है तथा समय के साथ अपरिवर्तनशील या नियत है। भौतिक नियतांक, गणितीय नियतांक से इस मामले में भिन्न हैं कि गणितीय नियतांक संख्यात्मक दृष्टि से तो नियत होते हैं किन्तु उनका किसी मापन से सम्बन्ध नहीं होता।


title: भौतिक नियतांक

text: विज्ञान में बहुत से भौतिक नियतांक हैं जिनमें से प्रमुख हैं - शून्य में प्रकाश का वेग "c", गुरुत्वाकर्षण नियतांक "G", प्लांक नियतांक "h", निर्वात का विद्युत नियतांक ε, तथा एलेक्ट्रान का आवेश "e".


title: भौतिक नियतांक

text: विस्तृत जानकारी के लिये मूलभूत भौतिक नियतांक देखें।


title: भौतिक नियतांक

text: Using dimensional analysis, it is possible combine fundamental physical constants to produce basic units of measurement. Depending on the choice and arrangement of constants used, the resulting natural units may have physical meaning. For example, Planck units use formula_1 and formula_2 to derive constants relevant to unified theories, including quantum gravity.


title: यथार्थता एवं परिशुद्धता

text: इंजीनियरी, उद्योग एवं सांख्यिकी में किसी मापन की यथार्थता (accuracy) का अर्थ यह है कि माप से प्राप्त मान वास्तविक या सत्य मान के कितना निकट है। दूसरी तरफ, किसी मापन प्रणाली की परिशुद्धता (precision) का अर्थ यह है कि कई बार, अपरिवर्तित स्थियों में, उसी राशि का मापन करने पर प्राप्त मान एक निश्चित मान के कितना आस-पास बने रहते हैं। अत: परिशुद्धता को पुनरुत्पादकता (reproducibility or repeatability) भी कह सकते हैं। यद्यपि सामान्य उपयोग में ये दोनो शब्द आपस में अदला-बदली किये जा सकते हैं किन्तु वैज्ञानिविधि में जानबुझकर इनमें अन्तर माना जाता है।


title: यथार्थता एवं परिशुद्धता

text: कोई मापन निम्नलिखित चार प्रकार का हो सकता है-


title: यथार्थता एवं परिशुद्धता

text: किसी मापन को वैध या अच्छा तब मानते हैं जब वह "यथार्थ एवं परिशुद्ध" हो।


title: प्राचल

text: गणित, सांख्यिकी एवं गणितीय विज्ञानों में उस राशि को प्राचल (parameter) कहते हैं जो फलनों एवं चरों को एक उभयनिष्ट (कॉमन) चर की सहायता से परस्पर जोड़ती है। प्राय: t को प्राचल के रूप में प्रयोग किया जाता है। प्राचल के प्रयोग से चरों के सम्बन्ध सरल तरीके से अभिव्यक्त् करने की सुविधा प्राप्त हो जाती है। दूसरे शब्दों में, प्राचल के प्रयोग के बिना राशियों का आपसी सम्बन्ध एक समीकरण की सहायता से बताना बहुत कठिन, असम्भव या जटिल होता है।


title: प्राचल

text: ध्यातव्य है कि प्राचल शब्द का प्रयोग अलग-अलग संदर्भों में भिन्न-भिन्न प्रकार से किया जाता है।


title: हिन्दुस्तान न्यूजप्रिंट लिमिटेड

text: हिन्दुस्तान न्यूजप्रिंट लिमिटेड (एच.एन.एल.) केरल के कोट्टयम जिला के वेल्लूर में स्थित भारी उद्योग विभाग, भारी उद्योग एवं लोक उद्यम मंत्रालय के प्रशासनिक क्षेत्राधिकार के अंतर्गत, भारत सरकार का एक उद्यम (केन्द्र सरकार का सार्वजनिक क्षेत्र) है। 7 जून 1983 को हिन्दुस्तान पेपर कॉरपोरेशन लि. (एच.पी.सी.) के पूर्ण स्वामित्वाधीन सहायक कंपनी के रूप में एच.एन.एल. को स्थापित किया गया।


title: हिन्दुस्तान न्यूजप्रिंट लिमिटेड

text: एच.एन.एल. भारतीय एवं अंर्तराष्ट्रीय बाजार हेतु असाधारण गुणवत्तायुक्त न्यूजप्रिण्ट का उत्पादन करती है, जो कि विश्व बाजार में उत्कृष्ट के साथ तुलनीय है। 49 एवं 45 जी.एस.एम के न्यूजप्रिण्ट के उत्पादन हेतु कंपनी के पास प्रति वर्ष 1,00,000 एम.टी. की प्रतिष्ठापित क्षमता है। एच.एन.एल. अपनी अद्यतन तकनीकी के साथ प्रचालन की अल्पावधि में एक ऐसी कंपनी के रूप में उभरी है जो वस्तुत समसामयिक है तथा जो आज देश के सभी प्रमुख दैनिक समाचार पत्रों की आवश्यकताओं की पूर्ति कर रही है।


title: हिन्दुस्तान न्यूजप्रिंट लिमिटेड

text: 1998 में एच एन एल आकर्षक आई एस ओ 9002 प्रमाणन प्राप्त करने वाली देश की प्रथम न्यूजप्रिण्ट निर्माता बनी। नवम्बर 2002 में गुणवत्ता प्रबन्धन प्रणाली को आई एस ओ 9001:2000 में पुनर्प्रमाणित किया गया है। अपने पर्यावरण प्रबन्धन प्रणाली हेतु एच एन एल अक्टूबर 2000 में आई एस ओ 14001:1996 में भी प्रमाणित है। 2003 में ई एम एस को पुनःप्रमाणित किया गया।


title: हिन्दुस्तान पेपर कॉरपोरेशन लिमिटेड

text: आयात पर निर्भरता को कम करने के ध्येय से कागज एवं न्यूजप्रिण्ट के उत्पादन की देशी क्षमता के विकास हेतु भारत सरकार ने 29 मई 1970 को हिन्दुस्तान पेपर कॉर्पोरेशन की स्थापना की।


title: नेत्रविज्ञान

text: नेत्रविज्ञान (Ophthalmology), चिकित्साविज्ञान का वह अंग है जो आँख की रचना, कार्यप्रणाली, उसकी बीमारियों तथा चिकित्सा से संबधित है। नेत्रचिकित्सा, चिकित्सा व्यवसाय का एक प्रधान महत्वपूर्ण अंग समझा जाना चाहिए। नेत्र जीवन के लिए अनिवार्य तो नहीं, किंतु इसके बिना मानव शरीर के अस्तित्व का मूल्य कुछ नहीं रहता। ऐसे अंग की जीवन पर्यंत रक्षा का प्रबंध रखना रोगी, उसके परिचायक एवं चिकित्सक का पुनीत कर्तव्य होना चाहिए।


title: नेत्रविज्ञान

text: यह बहुत ही पुराना विज्ञान है, जिसका वर्णन अथर्ववेद में भी मिलता है। सुश्रुतसंहिता, संस्कृत भाषा की अनुपम कृति है, जिसमें आँख की बीमारियों तथा उनी चिकित्सा का सबसे प्रारंभिक विवरण मिलता है। सुश्रुत, आयुर्वेद शास्त्र के प्रथम शल्यचिकित्सक थे, जिन्होंने विवरणपूर्वक और पूर्णत: आँख की उत्पत्ति, रचना, कार्यप्रणाली, बीमारियों तथा उनकी चिकित्सा के विषय में लिखा है, यह नेत्रविज्ञान के लेख "सुश्रुतसंहिता" के "उत्तरातांत्रा" के 1-19 तक अध्याय में सम्मिलित है। इसमें पलकें कजंक्टाइवा, स्वलेरा, कॉर्निया लेंस और कालापानी इत्यादि का विवरण मिलता है। मोतियाबिंद का सबसे पहले आपरेशन करने का श्रेय शल्य चिकित्सक सुश्रुत को प्राप्त है।


title: नेत्रविज्ञान

text: नेत्र शरीर की पाँच विशेष इंद्रियों में से एक इंद्रिय है, जिसके दो भाग होते हैं :


title: नेत्रविज्ञान

text: 1. सहायक अंग (Accessory Organs), जो आँख के गोले को सहायता देते और सुरक्षित रखते हैं।


title: नेत्रविज्ञान

text: 2. देखने का अंग (Visual Apparatus), जिसमें वे भाग होते हैं जिनमें देखने की शक्ति होती है।


title: नेत्रविज्ञान

text: आँख का विशेष कार्य देखने का है। इसके लिए यह आवश्यक है कि आँख की गोलाकार आकृति स्थायी रूप से बनी रहे तथा नेत्र के वे सब आंतरिक अंग जिनसे किरणें गुजरती हैं, पारदर्शक बने रहें। नेत्रोद तथा विट्रियस गोलाकार आकृति को स्थायी रूप में रखते हैं। कॉर्निया, नेत्रोद, लेंस तथा विट्रियस नेत्र के वे आंतरिक अंग हैं जिनसे किरणें गुजरती हैं और दृष्टिपटल पर किसी वस्तु की छाया बनाने में सहायता करती हैं। आँख के इस कार्य को समझने के लिए, इसकी तुलना कैमरे से की जा सकती है। जिस प्रकार मैमरा चारों ओर से काला होता है तथा चित्र खींचते समय काले कपड़े से ढँक लिया जाता है उसी प्रकार आँख के दृष्टि पटल के चारों ओर एक काला पर्दा होता है, जिसे पिगमेंट एपीथिलियम (pigment epithelium) कहते हैं। कैमरे के प्लेट पर अच्छे फोटो बनने के लिए यह आवश्यक है कि कैमरे को फोकस किया जाए, परंतु आँख में यह कार्य स्वयं ही लेंस द्वारा होता रहता है, जो अपनी गोलाई को घटा बढ़ाकर किरणों को दृष्टिपटल पर फोकस करने में सहायता करता है। यदि हम चाहें तो कैमरे के छेद को (aperture) छोटा बड़ा करके रोशनी की मात्रा को कम अथवा अधिक कर सकते हैं। आँख में यह काम पुतली द्वारा किया जाता है, जो अपने आप सिकुड़कर छोटी अथवा बड़ी होती रहती है।


title: नेत्रविज्ञान

text: दृष्टिपटल पर जो छाया बनती है वह दृष्टि-तंत्रिका (opticnerve) से होती हुई मस्तिष्क में दृष्टिकेंद्र पर जाकर बनती है। यदि किसी प्रकार किरणें दृष्टिपटल पर इकट्ठी न होकर उसके सामने अथवा उसके पीछे इकट्ठी हों तो इसको वर्तनदोष (refractive error) कहते हैं, जो चश्मा लगाने से ठीक हो जाती है। यदि किरणें दृष्टिपटल के पीछे इकट्ठी हों, तो उत्तल लेंस लगाना चाहिए, जिससे किरणें और आगे ही दृष्टिपटल पर इकट्ठी हो जाएँ। इसी प्रकार यदि ये दृष्टिपटल के सामने इकट्ठी हों तो अवतल लेंस लगाना चाहिए, किरणें और दूरी पर इक्ट्ठी होकर छाया दृष्टिपटल पर बना सकें।


title: भारतीय नैयायिक

text: न्याय दर्शन के विद्वान नैयायिक कहलाते हैं। ब्राह्मण न्याय (वैदिक न्याय), जैन न्याय और बौद्ध न्याय के अत्यंत सुप्रसिद्ध नैयायिक विद्वानों में निम्नलिखित हैं :


title: भारतीय नैयायिक

text: अक्षपाद गौतम, न्याय शास्त्र के जन्मदाता हैं। इनका ग्रंथ "न्यायसूत्र" या "न्यायदर्शन" नाम से ख्यात है। ये मिथिला के निवासी थे। ऐतिहासिकों ने इन्हें चौथी शती में विद्यमान माना है, पर संस्कृत के पंडितों का परंपरागत मत यह है कि न्यायशास्त्र के निर्माता वही गोतम ऋषि हैं जो त्रेता में विद्यमान थे और जिनकी पत्नी अहल्या का भगवान रामचंद्र ने उद्धार किया था। जिन मतों का खंडन न्यायसूत्र में किया गया है, भगवान बुद्ध आदि उन मतों के जन्मदाता नहीं हैं किंतु व्याख्याता एवं परिष्कर्ता मात्र हैं।


title: भारतीय नैयायिक

text: वात्स्यायन एक ऋषि थे। इन्होंने महर्षि गोतम के न्यायसूत्र पर एक भाष्यग्रंथ की रचना की है। इस भाष्य में अनेक बौद्ध मतों का खंडन किया गया है। इसकी भाषा संक्षिप्त और गंभीर है। इसके अनेक स्थल सांप्रदायिक अध्ययन और सांप्रदायिक टीका के बिना दुर्बोध हैं। वात्स्यायन बौद्ध नैयायिक दिंनाग और वसुबन्धु के पूर्वकालिक थे। वे द्रमिल को द्रविड़ का परिवर्तित रूप मानकर उन्हें दक्षिण भारत का निवासी कहा है और उन्हें चौथी शती में विद्यमान बताया है। प्राचीन पंडित परंपरा के अनुसार वे मिथिला के निवासी थे।


title: भारतीय नैयायिक

text: उद्योतकर ने न्यायभाष्य पर "न्यायवार्तिक" नामक ग्रंथ की रचना की है। बौद्ध नैयायिक दिंनाग आदि ने अपने तर्क से "न्यायसूत्र" और "न्यायभाष्य" की प्रभा को अभिभूत कर दिया था, किंतु उद्योतकर ने वार्तिक की रचना कर अपने तर्क के प्रखर प्रकाश से न्यायशास्त्र को उद्दीप्त बना अपना नाम अन्वर्थ कर दिया। प्राचीन न्याय का यह अनुपम ग्रंथ है। यह न्याय के प्रमेय रत्नों का भांडागार है। ऐतिहासिकों ने वार्तिककार को छठी शती में विद्यमान बताया है। कुछ लोग इन्हें कश्मीरी और कुछ लोग मैथिल मानते हैं।


title: भारतीय नैयायिक

text: वाचस्पति मिश्र मिथिला के मूर्धन्य विद्वान्। दर्शनों का विशिष्ट विद्वान् होने के कारण वे सर्वतंत्रस्वतंत्र और षड्दर्शनी वल्लभ कहे जाते हैं। इन्होंने "न्यायवार्तिक" को सुबोध बनाने तथा उसपर धर्मकीर्ति आदि बौद्ध नैयायिकों की आलोचनाओं का उत्तर देने के लिए "न्यायवार्तिक तात्पर्य टीका" नामक विशिष्ट ग्रंथ की रचना की है। इस ग्रंथ में इन्होंने त्रिलोचन को अपना गुरु तथा राजा नृग को अपना आश्रयदाता बताया है। इन्होंने अपने "न्यायसूची निबंध" नामक ग्रंथ में अपना समय 898 सं. (841 ई.) बताया है। यथा-


title: भारतीय नैयायिक

text: इनके अनय ग्रंथो में "ब्रह्मसूत्र शांकर भाष्य" की "भामती" टीका, "सांख्यकारिका" पर "सांख्यतत्वकौमुदी" आदि बड़े विद्वत्तापूर्ण और ख्यातिप्राप्त हैं।


title: भारतीय नैयायिक

text: उदयनाचार्य न्यायजगत् के जाज्वल्यमान रत्न थे। इनका जन्म मिथिला में हुआ था। इनके परवर्ती ग्रंथकारों ने आचार्यं शब्द से इनका निर्देश कर इनके अलौकिक पांडित्य का सम्मान किया है। इन्होंने वाचस्पति मिश्र कृत "तात्पर्य टीका" पर "तात्पर्यपरिशुद्धि" नामक अति उत्कृष्ट ग्रंथ की रचना की है, "आत्मतत्वविवेक" और "न्यायकुसुमांजलि" इनके पूर्ण मौलिक तथा महत्वपूर्ण ग्रंथ हैं। इन्होंने अनेक शास्त्रार्थ सभाओं में अनीश्वरवादी बौद्ध विद्वानों को पराजित कर दिगंतव्यापी यश अर्जित किया था। अपने एक ग्रंथ "लक्षणावली" में इन्होंने अपना समय 906 शक. (984 ई.) बताया है। यथा-


title: भारतीय नैयायिक

text: इनके द्वारा प्रणीत 7 ग्रन्थ है। जिनमें 2 वैशेषिक दर्शन के और 5 न्याय दर्शन के हैं। वैशेषिक दर्शन के 2 ग्रन्थ हैं- 1. लक्षणावली। 2. किरणावली। न्याय दर्शन के 5 ग्रन्थ हैं- 1. न्यायकुसुमाञ्जलिः। 2. आत्मत्त्वविवेकः। 3. लक्षणमाला। 4. न्यायपरिशिष्टम्। 5. न्यायतात्पर्यपरिशुद्धिः।


title: भारतीय नैयायिक

text: जयन्त भट न्यायजगत् में नववृत्तिकार के रूप में विख्यात हैं। इन्होंने "न्यायमञ्जरी" नामक ग्रंथ की रचना की है। इसकी भाषा अत्यंत प्रौढ़ और साहित्यिक है। इसमें वैदिक अवैदिक सभी दर्शनों के मतों का खंडन बड़ी प्रौढ़ता से किया गया है। इनका समय नवीं शती का उत्तरार्ध माना जाता है।


title: भारतीय नैयायिक

text: गंगेश उपाध्याय मिथिला के निवासी तथा नव्य न्याय के जन्मदाता हैं। इनका सर्वश्रेष्ठ ग्रंथ "तत्त्वचिन्तामणि" इनके लोकोत्तर वैदुष्य का साक्षी है। नव्य न्याय का उत्तरकालिक सारा विस्तार और परिष्कार इसी ग्रंथ पर आधारित है। ये 12वीं शती में विद्यमान थे।


title: भारतीय नैयायिक

text: पक्षधर मिश्र मिथिला के महान नैयायिक थे। इनका दूसरा नाम जयदेव भी था। इन्होंने गंगेश के "तत्वचिंतामणि" पर "आलोक" नाम के विशिष्ट टीका ग्रंथ की रचना की थी। ये उच्चकोटि के नैयायिक तो थे ही, साथ ही प्रसिद्ध नाटककार भी थे। इनके "प्रसन्नराघव" की नाटक ग्रंथों में बड़ी ख्याति है। इनका समय 13वीं शती का उत्तरार्ध माना जाता है।


title: भारतीय नैयायिक

text: वासुदेव सार्वभौम बंगाल के प्रसिद्ध नैयायिक तथा नवद्वीप में न्याय विद्यापीठ के प्रथम प्रतिष्ठापक हैं। इन्होंने मिथिला जाकर वहाँ के प्रसिद्ध नैयायिक पक्षधर मिश्र से "तत्त्वचिंतामणि" का अध्ययन किया था। मिथिला के नैयायिक अपने देश की निधि न्याय विद्या को मिथिला से बाहर ले जाने की अनुमति किसी को नहीं देते थे, इसलिए वासुदेव ने संपूर्ण "तत्वचिंतामणि" और "न्यायकुसुमांजलि" को अक्षरश: कंठस्थ कर लिया था, बाद में काशी आकर उन्हें लिपिबद्ध किया और इस प्रकार न्यायशास्त्र को नवद्वीप में ले जाकर उन्होंने वहाँ न्यायशास्त्र के अध्ययन अध्यापन के लिए एक नवीन महान विद्यापीठ की स्थापना की। उनका समय 13वीं शती का उत्तरार्ध और 14वीं शती का पूर्वार्ध माना जाता है।


title: भारतीय नैयायिक

text: रघुनाथ शिरोमणि नवद्वीप के सर्वोच्च नैयायिक हैं, इन्होंने वासुदेव सार्वभौम और पक्षधर मिश्र से न्याय शास्त्र का अध्ययन किया था। इन्होंने "तत्वचिंतामणि" पर "दीधिति" नाम की टीका की रचना की है और उसमें अपने दोनों गुरुओं तथा पूर्ववर्ती अन्य अनेक नैयायिकों के मतों की कठोर आलोचना की है। अपनी असाधारण तार्किक प्रतिभा से न्यायशास्त्र के पूर्व प्रचलित अनेक सिद्धांतों का युक्तिपूर्वक खंडन कर इन्होंने अपने अनेक नितांत नूतन सिद्धांतों को प्रतिष्ठित किया है। इन्होंने अपनी नव चिंतनदक्षता और बौद्धिक प्रगल्भता निम्नांकित पद्य में बड़े विश्वास के साथ निर्दिष्ट की है-


title: भारतीय नैयायिक

text: मथुरानाथ तर्कवागीश नवद्वीप के विद्वन्मुकुट नैयायिक थे। इनके विशिष्ट पांडित्य के संमान में इन्हें "तर्कवागीश" कहा जाता था, इन्होंने "तत्त्वचिंतामणि" पर "रहस्य" नामक टीका की रचना की है; सचमुच "रहस्य" के बिना तत्वचिंतामणि के अनेक स्थान रहस्य ही रह जाते हैं। इन्हें 16वीं शती में विद्यमान माना जाता है।


title: भारतीय नैयायिक

text: जगदीश तर्कालंकार अपने समय के अत्यंत उच्चकोटि के नैयायिक थे। इन्होंने रघुनाथ की दीधिति पर विस्तृत टीका ग्रंथ की रचना की है जो "जागदीशी" नाम से प्रख्यात है। "तर्कामृत" और "शब्द शक्ति प्रकाशिका" इनके मौलिक ग्रंथ हैं। विद्वानों ने "जगदीशस्य सर्वस्वं शब्दशक्तिप्रकाशिका" कहकर इस ग्रंथ की प्रशंसा की है। इन्हें 17वीं शती में अवस्थित माना जाता है।


title: भारतीय नैयायिक

text: गदाधर भट्टाचार्य नवद्वीप के यशस्वी नैयायिक थे। इन्होंने रघुनाथ की "दीधिति" पर अत्यंत विसतृत और परिष्कृत टीका की रचना की है जो "गादाधरी" नाम से विख्यात है। व्युत्पत्तिवाद, शक्तिवाद आदि उनके अनेक मौलिक ग्रंथ हैं, जिनसे इनके मौलिक चिंतन की विदग्धता विदित होती है। ये 17 वें शतक में विद्यमान माने जाते हैं।


title: भारतीय नैयायिक

text: उन्नींसवीं और बीसवीं शती में भी अनेक उत्कृष्ट नैयायिक प्रादुर्भूत हुए हैं जिनमें राखाल दास न्यायरत्न, कैलाश चंद्र शिरोमणि, सीताराम शास्त्री, धर्मदत्त, बच्चा झा, वामाचरण भट्टाचार्य, बालकृष्ण मिश्र तथा शंकर तर्करत्न के नाम उल्लेखनीय हैं।


title: भारतीय नैयायिक

text: सिद्धसेन दिवाकर, जैन दर्शन में न्यायशैली के आद्य उद्भावक हैं। उनका "न्यायावतार" जैन न्याय का प्रथम ग्रंथ है। इनका दूसरा प्रसिद्ध ग्रंथ है सम्मति तर्कसूत्र, जो जैन जगत् में प्रमेयों का महान आकर माना जाता है। सिद्धसेन वृद्धवादि सूरि के शिष्य थे, उज्जैन के विक्रमादित्य से इनकी घनिष्ठ मित्रता थी। पाँचवीं शती में इन्हें जिनभद्र गणि क्षमाश्रमण का समकालिक माना जाता है। ये श्वेतांबर जैन संप्रदाय के उत्कृष्टतम विद्वान् हैं।


title: भारतीय नैयायिक

text: दक्षिण भारत के निवासी थे। दिगम्बर जैन संप्रदाय के मूर्धन्य विद्वानों में इनकी गणना की जाती है। इन्होंने उमास्वाती के "तत्त्वार्थाधिगमसूत्र" पर "गंधहस्ति महाभाष्य" नामक एक विशिष्ट टीका ग्रंथ की रचना की है। इनकी "आप्त मीमांसा" अपने विचार गांभीर्य के लिए विद्वत्समाज में अति प्रसिद्ध है। ये प्रथम शताब्दी के उत्तरार्द्ध से द्वितीय शताब्दी के पूर्वार्द्ध में विद्यमान माने जाते हैं।


title: भारतीय नैयायिक

text: दक्षिण भारत के दिगंबर के मूर्धनय आचार्य; इन्होंने आचार्य उमास्वामी के "तत्वार्थ सूत्र" पर "राजवार्तिक" नाम के और समंतभद्र की "आप्त मीमांसा" पर "अष्टशती" नाम के पांडित्यपूर्ण टीकाग्रंथ की रचना की है। जैन न्याय पर इनके तीन विशिष्ट ग्रंथ उपलब्ध हैं "लधीयस्त्रय", "न्यायविनिश्चय" और "प्रमाणसंग्रह", ये अपनी उद्भव प्रतिभा और अप्रतिम तार्किकता के लिए जैन समाज में बहुत विख्यात हैं। इन्हें पाँचवीं शती में विद्यमान माना जाता है।


title: भारतीय नैयायिक

text: जैन संप्रदाय के विशिष्ट विद्वानों हरिभद्र सूरि का अत्यंत सम्मानपूर्ण स्थान प्राप्त है। इनके ग्रंथों में "षडदर्शन समुच्चय" और "अनेकांतजयपताका" की पंडित मंडली में विशेष प्रसिद्धि है। ये आठवीं शती में विद्यमान माने जाते हैं।


title: भारतीय नैयायिक

text: माणिक्य नन्दी, दिगम्बर सम्प्रदाय के धुरंधर नैयायिक। इन्होंने जैन न्याय पर "परीक्षामुख शास्त्र" नामक एक उत्कृष्ट ग्रंथ की रचना की है। ये अकलंक एवं विद्यानन्द के सिद्धांतों के समर्थक हैं। इनके "परीक्षामुख" पर विद्वद्वर प्रभाचंद्र ने "प्रमेयकमल मार्त्तण्ड" नामक विशिष्ट टीका ग्रंथ की रचना की है। ये आठवीं शती में "अष्टसहस्त्री" और "श्लोकवार्तिक" के रचयिता नैयायिक प्रवर विद्यानंद के समय विद्यमान थे।


title: भारतीय नैयायिक

text: अभय देव सूरि श्वेतांबर संप्रदाय के परम सम्मानित विद्वान थे। इन्होंने जैन न्याय पर "वादमहार्णव" नामक महान ग्रंथ की तथा "संमतितर्क" पर एक महनीय टीका ग्रंथ की रचना की है जिसमें विभिन्न दार्शनिक सिद्धांतों की विस्तृत समीक्षा है। ये 12वीं शती में अवस्थित माने जाते हैं।


title: भारतीय नैयायिक

text: देवसूरि, मुनि चंद्रसूरि के योग्यतम शिष्य थे। वाक्पटुता के कारण ये 'वादिप्रवर' कहे जाते थे। इन्होंने जैन न्याय पर "प्रमाणनयतत्वालोकालंकार" नामक एक मौलिक ग्रंथ का निर्माण कर उसपर "स्वाद्वादरत्नाकर" नामक महान टीका ग्रंथ की रचना की है, जो प्रमेयबाहुल्य, विचार्यगांभीर्य और भाषासौष्ठव की दृष्टि से अत्यंत उच्चकोटि का है। साहित्यिक भाषा में न्याय का ऐसा प्रौढ़ ग्रंथ मिलना कठिन है। ये 12वीं शती में विद्यमान माने जाते हैं।


title: भारतीय नैयायिक

text: हेमचन्द्र सूरि, जैन संप्रदाय के अत्यंत मान्य आचार्य हैं। इन्होंने काव्य, व्याकरण, दर्शन आदि विषयों पर उत्कृष्ट ग्रंथों की रचना कर अपने सर्वतोमुख पांडित्य का परिचय दिया है। जैन न्याय पर इनका "प्रमाणमीमांसा" नामक ग्रंथ बड़ा गंभीर, प्रमेयबहुल और विद्वत्तापूर्ण है। इनकी बहुज्ञता और विशिष्ट विद्वत्ता के कारण इन्हें 'कलिकाल सर्वज्ञ' कहा जाता था। इनका जन्म गुजरात में हुआ था और ये 12वीं शती में विद्यमान थे।


title: भारतीय नैयायिक

text: यशोविजय, श्वेतांबर संप्रदाय के नव्य न्याय शैली के सर्वोच्च विद्वान्; इनका जन्म गुजरात प्रांत के बड़ौदा राज्य में डभोई ग्राम में हुआ था। काशी में आकर इन्होंने वैदिक दर्शनों का (विशेषरूप से नव्य न्यायशास्त्र का) अध्ययन किया था। नव्य न्याय का विशिष्ट पांडित्य प्राप्तकर इन्होंने जैन सिद्धांतों के समर्थन में अनेक महत्वपूर्ण ग्रंथों की रचना की जिनमें "तर्कभाषा", "न्यायरहस्य", "न्यायखण्डनखाद्य", "शास्त्रवार्ता समुच्चय" आदि विशेष रूप से उल्लेख्य हैं। ये 17वीं शती में विद्यमान थे।


title: भारतीय नैयायिक

text: नागार्जुन, बौद्ध दर्शन की माध्यमिक शाखा के प्रतिष्ठापक एक महान नैयायिक थे। राजा शातवाहन के समय इनका जन्म विदर्भ में हुआ था। इन्होंने कृष्णा नदी के तट पर श्री पर्वत की गुप्त गुफा में वर्षों का समय दार्शनिक चिंतन में बिताया था। लामा तारानाथ ने इन्हें राजा नेमिचंद्र का समकालिक बताया है। "माध्यमिक कारिका", "विग्रहव्यावर्तनी" "प्रमाणविध्वंसन" और "उपायकौशल्य हृदयशास्त्र" इनकी प्रसिद्ध रचनाएँ हैं। ये 100 ई. में विद्यमान माने जाते हैं।


title: भारतीय नैयायिक

text: आर्यदेव, माध्यमिक शाखा के प्रसिद्ध नैयायिक और ग्रंथकार। ये दक्षिण भारत के निवासी और नागार्जुन के प्रधान शिष्य थे। इन्होंने महाकोशल, स्त्रुघ्न, प्रयाग और वैशाली आदि की अपनी यात्रा में अनेक ख्यातनामा विद्वानों को शास्त्रार्थ में अभिभूत किया था। नालन्दा में इन्होंने अनेक वर्ष तक पंडित के पद पर आसीन होने का गौरव प्राप्त किया था। इन्होंने "शतकशास्त्र" "ब्रह्मप्रमथनयुक्तिहेतुसिद्धि" आदि विशिष्ट ग्रंथों का प्रणयन किया था। ये चौथी शताब्दी में विद्यमान माने जाते हैं।


title: भारतीय नैयायिक

text: मैत्रेय नाथ बौद्ध दर्शन की योगाचार शाखा के विख्यात विद्वान्; ये "बोधिसत्त्वचर्या", "अभिसमयालंकार" आदि महनीय ग्रंथों के रचयिता है। ये चौथी शताब्दी में विद्यमान माने जाते हैं।


title: भारतीय नैयायिक

text: असंग का जन्म गांधार में हुआ था। ये प्रारंभ में हीनयानी थे, वैभाषिक दर्शन के प्रसिद्ध पंडित थे। बाद में मैत्रेय नाथ के संपर्क में आनेपर महायानी हो गए। ये कई वर्ष नालंदा में पंडित पद पर विद्यमान थे। इन्होंने अपने जीवन का लंबा भाग कौशाम्बी और अयोध्या में व्यतीत किया था। इन्होंने "महायानसंपरिग्रह", "सप्तदशभूमिशास्त्र", "महायानसूत्रालंकार" आदि विशिष्ट ग्रंथों की रचना की थी। ये पाँचवीं शती में विद्यमान माने जाते हैं।


title: भारतीय नैयायिक

text: वसुबन्धु, असंग के कनिष्ठ भ्राता थे। ये भी पहले हीनयानी वैभाषिकवेत्ता थे, बाद में असंग की प्रेरणा से इन्होंने महायान मत स्वीकार किया था। योगाचार के सिद्धांतों पर इनके अनेक महत्वपूर्ण ग्रंथ प्रसिद्ध हैं। ये उच्चकोटि की प्रतिभा से संपन्न महान नैयायिक थे। "तर्कशास्त्र" नामक इनका ग्रंथ बौद्ध न्याय का बेजोड़ ग्रंथ माना जाता है। अपने जीवन का लंबा भाग इन्होंने शाकल, कौशांबी और अयोध्या में बिताया था। ये कुमारगुप्त, स्कन्दगुप्त और बालादित्य के समकालिक थे। 490 ई. के लगभग 80 वर्ष की अवस्था में इनका देहान्त हुआ था।


title: भारतीय नैयायिक

text: दिंनाग, बौद्ध न्याय के अप्रतिभट विद्वान् और मध्ययुगीन अभिनय तर्कशैली के जन्मदाता थे। इनकी अनुपम तार्किक प्रतिभा के प्रखर प्रकाश में बड़े बड़े नैयायिकों की मति म्लान हो जाती थी। कांची के निकट सिंहवक्र में एक ब्राह्मण कुल में इनका जन्म हुआ था। वसुबंधु से विद्या का अध्ययन कर इन्होंने बौद्ध न्याय के ऊपर अनेक विशिष्ट ग्रंथों का प्रणयन किया था, जिनमें प्रमाणसमुच्चय, न्यायप्रवेश, हेतुचक्रडमरू, तथा आलम्बनपरीक्षा विशेष उल्लेखनीय हैं। इन्होंने अपने जीवन का अधिक भाग, महाराष्ट्र, आंध्र और उड़ीसा में व्यतीत किया था। अपने उद्भट पांडित्य के कारण ये नालंदा में बड़े संमान के साथ आमंत्रित किए गए थे। इन्हें पाँचवीं शती में विद्यमान माना जाता है।


title: भारतीय नैयायिक

text: धर्मकीर्ति, बौद्धदर्शन के अति प्रख्यात आचार्य; ये दिङनाग के ग्रथों के भाष्यकार माने जाते हैं। इनका जन्म दक्षिण भारत के एक ब्राह्मण परिवार में हुआ था। इन्होंने बहुत थोड़े ही वय में समस्त वेद वेदांग और वैदिक दर्शनों का अध्ययन कर लिया था। धर्मपाल आदि बौद्ध विद्वानों के सपर्क में आने पर जब इन्होंने बौद्ध दर्शन का अध्ययन किया तो उसके हृदयस्पर्शी सिद्धांतों से प्रभावित हो इन्होंने बौद्धमत स्वीकार कर लिया और अपनी असाधारण प्रतिभा और अप्रतिम विद्वत्ता का विनियोग बौद्धदर्शन के विवेचन में किया। बौद्ध न्याय पर इन्होंने जो महत्त्वपूर्ण ग्रंथ लिखे, उनमें "प्रमाणवार्तिक", "न्यायबिंदु", "हेतुबिंदु", "प्रमाणविनिश्चय" और "वादन्याय" विशेष रूप से उल्लेख्य हैं। ये छठीं शती में विद्यमान माने जाते हैं।


title: भारतीय नैयायिक

text: चक्रकीर्ति, स्वतंत्र माध्यमिक संप्रदाय के महान आचार्य थे। नालदा में लंबे समय तक प्राध्यापक थे। इन्होंने तिब्बत की भी यात्रा की थी और वहाँ एक विशाल विहार की स्थापना कर अध्यक्ष के पद से उसका कई वर्ष तक संचालन किया था। "तत्त्व संग्रह" इनकी एक महनीय मौलिक रचना है जिसमें अन्य सभी दर्शनों के मतों का साभिनिवेश खंडन कर बौद्ध सिद्धांत को प्रतिष्ठित किया गया है। ये आठवीं शती में विद्यमान माने गए हैं।


title: जब वी मेट

text: जब वी मेट () 2007 की एक हिंदी रोमांटिक कॉमेडी फिल्म है जिसे इम्तियाज अली ने लिखा और निर्देशित किया। फिल्म को धिलिन मेहता ने श्री अष्टविनायक सिनेविजन लिमिटेड के अर्न्तगत बनाया, इसमें शाहिद कपूर और करीना कपूर ने अपनी चौथी फिल्म में एक साथ काम किया। दारा सिंह और सौम्या टंडन, जो उत्तर भारत के मशहूर कलाकार हैं, ने इसमें सहायक भूमिकाएं कीं।


title: जब वी मेट

text: फिल्म एक पंजाबी लड़की की कहानी है, जिसकी ट्रेन में मुंबई के एक उद्योगपति से मुलाकात होती है, जो जिंदगी से उदास है। वह एक स्टेशन पर उतर जाता है, उसे वापस ट्रेन पर बुलाने की कोशिश में वो भी उतर जाती है, दोनों किसी अनजान शहर में खड़े हैं और उनकी ट्रेन छूट जाती है। व्यक्ति अपने कॉर्पोरेट जॉब के दबाव में रह चुका है, उसके दिमाग में कोई गंतव्य नहीं है, लड़की उस पर अपने घर तक साथ जाने के लिए दबाव डालती है और उसे अपने गुप्त प्रेमी के बारे में बताती है।


title: जब वी मेट

text: 26 अक्टूबर, 2007 यह पूरी दुनिया में रिलीज हुई, लेकिन उससे एक दिन पहले ही यह ब्रिटेन में रिलीज हो गयी थी, फिल्म भारतीय बॉक्स ऑफिस पर एक बहुत बड़ी हिट रही और इसने विदेशों में भी अच्छा व्यापार किया। इसकी सफलता के कारण, फिल्म के वितरकों, श्री अष्टविनायक सिनेविजन लिमिटेड, ने घोषणा की कि "जब वी मेट" को कॉर्पोरेट एंटिटी मोज़र बेयर के द्वारा चार दक्षिण भारतीय भाषाओँ में फिर से बनाया जायेगा-- तमिल, तेलगु,कन्नड़ और मलयालम.


title: जब वी मेट

text: आदित्य कश्यप (शाहिद कपूर), जो एक प्रसिद्ध उद्योगपति का बेटा है, बहुत अधिक परेशान है, एक ऐसी लड़की की शादी में भाग लेकर और अधिक दुखी हो जाता है, जो किसी और से प्यार करती है। उसे दुनिया से नज़रें मिलाने में शर्म महसूस होती है, वह शादी के समारोह को छोड़ कर चला जाता है और रात को एक ट्रेन पकड़ता है।


title: जब वी मेट

text: ट्रेन में वह एक सुन्दर, बातूनी लड़की गीत ढिल्लों (करीना कपूर) से मिलता है, जो मुंबई से अपने घर-भटिंडा (पंजाब) जा रही है। शुरू में, आदित्य गीत से बहुत चिढ़ जाता है और हर बार उससे मिलना उसके लिए किसी मानसिक यंत्रणा से कम नहीं होता है। वह अपने प्रेमी अंशुमन (तरूण अरोड़ा) के साथ भागने की अपनी योजनाओं के बारे में उसे बताती है, साथ यह भी बताती है कि उसके माता पिता उसकी इस शादी से राजी नहीं होंगे।


title: जब वी मेट

text: गीत आदित्य को इतना परेशान कर देती है कि वह ट्रेन से उतर जाता है। गीत उसे ट्रेन पर वापस बुलाने की कोशिश करती है, इसी कशमकश में उसकी ट्रेन छूट जाती है और दोनों एक उजाड़ से स्टेशन पर खड़े होते हैं, गीत का सामान ट्रेन में छूट जाता है और उसके पास पैसे भी नहीं होते हैं। गीत आदित्य को बताती है कि अब उसे ही सुरक्षित रूप से उसके घर पंजाब तक पहुंचाना होगा। दोनों उत्तर भारतीय प्रदेशों से होते हुए एक सुखद यात्रा शुरू करते हैं, बसों, टैक्सियों और ऊंट-गाड़ियों से वे गीत के घर पहुंच जाते हैं। आदित्य जो गीत के साथ बहुत सा समय बिता चुका होता है, वह जीवन को लेकर फिर से सकारात्मक महसूस करने लगता है।


title: जब वी मेट

text: जब वे घर पहुंचते हैं, गीत के घर वालों (पवन मल्होत्रा, दारा सिंह और किरण जुनेजा) को गलत फहमी हो जाती हैं कि वे दोनों एक दूसरे को प्यार करते हैं, लेकिन वे दोनों जल्दी ही गीत के परिवार को विश्वास दिला देते हैं कि उनके बीच ऐसा कुछ नहीं है।  आदित्य गीत के परिवार को बताता है कि वह एक संगीतकार है, वह नहीं चाहता कि वे लोग उसे एक प्रसिद्ध उद्योगपति के रूप में पहचान लें और उसका परिवार इस बात को स्वीकार कर लेता है।  कुछ दिनों बाद, गीत के परिवार वाले उसके लिए एक लड़का देखते हैं, जो उससे शादी करने के लिए उसे देखने आने वाला है।


title: जब वी मेट

text: जब वह लड़का वहाँ आता है, गीत (उसे भगाने के लिए) आदित्य के साथ प्यार का नाटक करती है, वह गीत और आदित्य को एक साथ कुछ अन्तरंग क्षण बिताते हुए देख लेता है। बाद में उस रात, गीत मनाली में अंशुमन से शादी करने के लिए आदित्य के साथ घर से भाग जाती है। बहरहाल, गीत की बहन उन दोनों को एक साथ भागते हुए देख लेती है और पूरे परिवार को इस बारे में बता देती है। वे जल्दी से उन्हें पकड़ने की कोशिश करते हैं, लेकिन इससे उनका शक सही साबित हो जाता है कि वे दोनों एक दूसरे से प्यार करते हैं। वे दोनों मनाली पहुंच जाते हैं और फिर अपने अलग अलग रास्ते पकड़ते हैं।


title: जब वी मेट

text: गीत के प्रभाव के कारण, एक नए विश्वास और जीवन के प्रति एक सकारात्मक दृष्टिकोण के साथ आदित्य मुंबई पहुंचता है और अपनी कम्पनी को चरम सफलता तक पहुंचा देता है। उसके पहुंचने के लगभग नौ महीने के बाद, वह एक नया उत्पाद लॉन्च करता है, "गीत" के नाम पर एक कॉलिंग कार्ड। गीत के परिवार वाले टीवी पर इस लॉन्च को देखते हैं और आदित्य से मिलने के लिए मुम्बई रवाना हो जाते हैं। आदित्य यह सुनकर हैरान हो जाता है कि गीत अब तक घर वापस नहीं पहुंची है। वह उसे ढूंढने और घर वापस पहुंचाने की जिम्मेदारी लेता है।


title: जब वी मेट

text: आदित्य फिर से मनाली जाता है, जहां उसे आशा है कि गीत अपने नए पति के साथ होगी, लेकिन यहां पहुंच कर उसे पता चलता है कि अंशुमन ने गीत से शादी करने से इनकार कर दिया है और उसे वापस भेज दिया है। अंशुमन को कुछ द्वेषपूर्ण शब्द कहने के बाद, आदित्य गीत को ढूंढने निकल जाता है।


title: जब वी मेट

text: अंत में वह उसे हिमालय के एक शहर शिमला में ढूंढ लेता है, वह यह देख कर हैरान हो जाता है कि गीत क्या से क्या हो गयी है: एक शांत, चुप, दुखी लड़की, जो एक स्कूल में पढ़ाती है।


title: जब वी मेट

text: वह उसे इन परिस्थितियों का सामना करने के लिए तैयार करता है, वह किसी तरह उसे मुंबई वापस ले आता है और चीजें फिर से उस के पक्ष में होने लगती हैं। हालांकि, अंशुमन आकर बताता है कि उसे महसूस हुआ कि उसने गलत किया है और अपने सम्बन्ध को फिर से सुधारने की कोशिश करता है।  शुरू में, गीत को नहीं लगता कि वह उसकी माफ़ी को स्वीकार कर लेगी लेकिन आदित्य उसे ऐसा करने के लिए कहता है, बावजूद इसके कि वह खुद उससे प्यार करने लगता है।


title: जब वी मेट

text: तीनों भटिंडा वापस पहुंचते हैं, ये बताने के लिए कि गीत और अंशुमन शादी करना चाहते हैं। भटिंडा में फिर से परिवार को ऐसा लगता है कि गीत और आदित्य एक दूसरे से प्यार करते हैं और इस भ्रम की स्थिति में वे लोग परिवार की गलतफहमी को दूर नहीं कर पाते हैं।  इस गलतफहमी को दूर करने की कोशिश में, गीत को यह अहसास होता है कि वह वास्तव में आदित्य से ही प्यार करने लगी है, अंशुमन से नहीं और इसलिए उन दोनों की शादी हो जाती है।


title: जब वी मेट

text: वह अपनी असुरक्षा से लड़ने में इतना व्यस्त रहता है कि अपने जीवन का आनंद नहीं उठता है, तब गीत उसके जीवन में आती है।फिल्म पर पूर्व निर्माण का कार्य 2007 में शुरू हुआ जब श्री अष्टविनायक सिनेविजन लिमिटेड ने घोषणा की कि निर्देशक इम्तियाज अली वास्तविक जीवन के जोड़े शाहिद और करीना कपूर को लेकर एक फिल्म बनायेंगे जो उनके जीवन की पहली "फुल फ्लेज्द रोमांटिक ड्रामा" होगी।


title: जब वी मेट

text: जब अली ने फिल्म के लिए कास्टिंग शुरू की, करीना कपूर गीत ढिल्लों की भूमिका करने के लिए निर्देशक की पहली पसंद थीं और आदित्य कश्यप की भूमिका के लिए शाहिद कपूर को लिया गया, अली ने उससे मिल कर पाया कि अभिनेता एक पोस्टर के लड़के से कहीं अधिक है।


title: जब वी मेट

text: दो मुख्य अभिनेताओं पर, अली ने टिप्पणी की, "मुझे एक लड़की चाहिए थी, जो ट्रेन छूट जाने पर स्वाभाविक दिखायी दे, उसे मेक-अप नहीं करना था, उसे ऐसा दिखना था कि वह बहुत गुस्से में है, बातूनी है, दिलचस्प है लेकिन परेशान करने वाली नहीं।


title: जब वी मेट

text: मैं कभी भी उसका [करीना का] प्रशंसक नहीं था और मैंने उसके ज्यादा रोल देखे भी नहीं हैं, लेकिन मुझे पता था कि वह गीत के रूप में बिलकुल ठीक रहेगी [...] [दूसरी ओर], जब मैं उससे मिला [शाहिद से], मुझे एहसास हुआ कि वह भूलने योग्य अभिनेता नहीं है, वह कई फिल्मों में आ चुका है। उसने जीवन में बहुत कुछ सहा है और उस परिपक्वता को कभी बाहर नहीं लाया। वह एक युवा, परिपक्व, चुप आदमी की भूमिका के लिए बिल्कुल सही. था


title: जब वी मेट

text: शूटिंग की शुरुआत 20 मार्च, 2007 को चंडीगढ़, पंजाब में शुरू हुई, बाद में शिमला, मनाली और हिमाचल प्रदेश जैसी जगहों पर इसकी शूटिंग की गयी, जहां एक गाने को हिमालय और रोहतांग पास में फिल्माया गया।  मुंबई में फिल्म की शूटिंग के अंतिम समय में सूत्रों ने संकेत दिया यह जोड़ी टूट गयी है। हालांकि मीडिया ने इसे फिल्म के लिए एक पब्लिसिटी स्टंट के रूप में पेश किया, लेकिन बाद में यह पुष्टि हो गयी कि यह वास्तव में ठीक था। फिल्म के शीर्षक को एक लोकप्रिय वोट से तय किया गया; मूवीगोअर्स ने "पंजाब मेल", "इश्क वाया भटिंडा", और "जब वी मेट" के विकल्प दिए।


title: जब वी मेट

text: इस फिल्म को प्रोमोट करने के लिए, अभिनेता अलग अलग टीवी शो में दिखाई दिए।


title: जब वी मेट

text: करीना कपूर गायन प्रतिभा प्रतियोगिता "सा रे गा मा पा चैलेंज 2007" में मेहमान जज के रूप में आयीं जबकि शाहिद कपूर क्रमशः "अमूल स्टार वोईस ऑफ़ इंडिया" और झलक दिखला जा में दिखायी दिए; बाद में दोनों एक साथ "नच बलिये" में दिखायी दिए।  इसके अलावा, निर्माताओं ने "जब वी मेट" के लिए मुंबई में पश्चिम और मध्य लाइनों की दो पूरी लोकल ट्रेनों को पेंट किया, जहां शाहिद कपूर अपने साथी यात्रियों से बातचीत कर रहे थे, उन्होंने फिल्म के बारे में उन्हें जानकारी दी।


title: जब वी मेट

text: 23 अक्टूबर 2007 की रात को, फिल्म से जुड़े लोगों और उनके परिवारों के लिए मुंबई में यशराज स्टूडियो पर फिल्म का विशेष पूर्वावलोकन हुआ।


title: जब वी मेट

text: फिल्म की शुरुआत 26 अक्टूबर 2007 को एक सकारात्मक समीक्षा के साथ हुई, इसे शुरुआत में पूरे भारत में 70 % लोगों के द्वारा पसंद किया गया, सप्ताह के अंत तक यह प्रतिशतता बढ़ कर 90% तक पहुंच गयी।  इसने पहले सप्ताह 350 सिनेमाघरों से कुल 11.75 करोड़ रुपये का व्यापार किया, दूसरे सप्ताह भी इसने बहुत अच्छा व्यापार किया, और पूरी दुनिया में इसके शो में 40% -50 % की भारी वृद्धि देखी गयी।


title: जब वी मेट

text: दूसरे सप्ताह में भी इसने अपना मार्च जारी रखा और 9 करोड़ से अधिक का व्यापार किया, इस प्रकार दोनों सप्ताहों में कुल 21 करोड़ का व्यापर किया, फिल्म को "हिट" घोषित किया गया।


title: जब वी मेट

text: इसके तीसरे सप्ताह में, "जब वी मेट" ने और दो करोड़ का व्यापार किया, लेकिन फराह खान की "ओम शांति ओम" और संजय लीला भंसाली की "सांवरिया" के आने से इसे झटका लगा, जिसके परिणामस्वरूप इसके शो की संख्या में कमी आ गयी। लोकप्रिय मांग और बाद के खराब प्रदर्शन के कारण, अगले सप्ताह में पूरे देश में फिल्म के लिए प्रिंटों की संख्या में वृद्धि हुई, और इसके परिणामस्वरूप फिल्म के कलेक्शन में पचास प्रतिशत की वृद्धि हुई।


title: जब वी मेट

text: 14 दिसम्बर, 2007 को बॉक्स ऑफिस पर सफलता के पचास दिन पूरे करने पर, फिल्म को "भारत के बॉक्स ऑफिस" के द्वारा "सुपर हिट" का दर्जा दिया गया, और सिनेमाओं में सफलतापूर्वक लगातार चलती रही, इससे बाद में रिलीज हुई फिल्म "ओम शांति ओम" की तुलना में इसके शो अधिक संख्या में चल रहे थे।


title: जब वी मेट

text: फरवरी 2008 को, "जब वी मेट" कुल 30 करोड़ का व्यापर कर चुकी थी, और देश के सबसे बड़े हिट्स में से एक के रूप में उभरी. 30 जनवरी, 2008 को यह घोषित किया गया कि बॉक्स ऑफिस पर इसके 100 दिनों तक चलने की इसकी सफलता का जश्न मनाने के लिए वेलेंटाइन दिवस पर दिल्ली के PVR सिनेमाओं में फिल्म की विशेष स्क्रीनिंग होगी।


title: जब वी मेट

text: इसी बीच, "जब वी मेट" विदेशों, विशेष रूप से ब्रिटेन में भी अच्छी चली, जहां ये 26 अक्टूबर को पूरी दुनिया में रिलीज होने से एक दिन पहले रिलीज की गयी थी।  ब्रिटेन में नंबर 10 पर डेब्यू के साथ, फिल्म ने अपनी पूर्व पूर्वालोकन की रात £ 11,488 संग्रहित किये और अपने शुरुआत के सप्ताहांत पर £ 144,525 संग्रहित किये और इस तरह 31 स्क्रीनों से कुल £ 156,013 संग्रहित किये।


title: जब वी मेट

text: फिल्म लगातार अच्छा व्यापार करती रही और अपने दूसरे सप्ताह में इसने उत्कृष्ट संग्रह किया और दोनों सप्ताहों में कुल £ 325,996 का व्यापार किया। [लगभग  ७५०१- १०,००० रु.2.67 करोड़ रुपये]; फिल्म को "सुपर हिट " घोषित किया गया था। अगले पांच सप्ताहों में, "जब वी मेट" ने 54 स्क्रीनों से कुल £ 43,529 का संग्रहण किया। और कुल £ 424,681 का संग्रहण किया। [लगभग


title: जब वी मेट

text: रूपये 3.30 करोड़].


title: जब वी मेट

text: रिलीज पर, फिल्म की शुरुआत सकारात्मक समीक्षाओं के साथ हुई। आलोचकों ने फिल्म की सादगी के लिए सराहना की, इसके रोमांस के बारे में कहा गया कि "यह 2007 में बॉलीवुड से आने वाली सबसे बेहतरीन रोमांटिक फिल्मों में से एक थी". फिल्म के निर्देशन और अभिनय की विशेष रूप से सराहना की गई। "इंडिया FM" के तरन आदर्श ने फिल्म को 5 में से 3.5 की रेटिंग दी और कहा "यह उतनी ही ताजा है जितनी कि चिलचिलाती गर्मी में ठंडे तरबूज का रस." सुभाष के. झा ने लिखा, "..."जब वी मेट" एक इस प्रकार का सिनेमाई अनुभव है जो आज की तारीख़ में मुश्किल है,


title: जब वी मेट

text: "CNN-IBN" से राजीव मसंद ने फिल्म को 5 में से 3 स्टार दिए, इसे एक ऐसी फिल्म के रूप में वर्णित किया "जो ऐसे प्यारे छोटे छोटे क्षण लती है जो आपके चेहरे पर मुकान ले आयें.


title: जब वी मेट

text: अधिकांश आलोचक इस बात से सहमत थे कि फिल्म का मुख्य आकर्षण है अग्रणी जोड़ी और शाहिद और करीना के बीच की केमिस्ट्री.


title: जब वी मेट

text: राजीव मसंद ने आगे कहा, "फिल्म का वास्तविक जादू इसके दो मुख्य अभिनेताओं के प्रदर्शन में छुपा है, जो स्क्रीन पर आते ही आपका ध्यान अपनी और खींच लेते हैं। तरन आदर्श ने टिप्पणी की, "शाहिद ने "जब वी मेट" में अपने कैरियर का सर्वश्रेष्ठ प्रदर्शन किया है।...  करीना भी शीर्ष पर है। "जब वी मेट" उसके कैरियर में एक महत्वपूर्ण मोड़ है [व्यक्तिगत रूप से और पेशेवर रूप से भी]. बहुत बढ़िया (Fantabulous) -- इस बार उसके काम का वर्णन करने के लिए यह बिलकुल सही शब्द है। जिस विश्वास के साथ वह विषम भूमिकाओं को हेंडल करती है, वह अद्वितीय है।


title: जब वी मेट

text: यह फिल्म उस के लिए वह कर सकती है जो "कुछ कुछ होता है" (1998) ने काजोल के लिए किया। " सुभाष के. झा ने भी इस केमिस्ट्री को मंजूरी दी, "...ये तो फुलझडीयां हैं।...करीना और शाहिद अनजाने में इतने वास्तविक लग रहे हैं, कि आप अभिनेताओं के बजाय उनके पात्रों को देखते हैं, जो एक श्रृंखला में कल्पना को बखूबी पूरा कर रहे हैं और घटनाओं को सक्रिय बना रहे हैं।..."


title: जब वी मेट

text: "टाइम्स ऑफ़ इंडिया" ने फिल्म को 5 में से 4 स्टार देते हुए निष्कर्ष निकला, "फिल्म का सम्बन्ध शाहिद और करीना से है, जो एक यादगार प्रदर्शन कर रहें हैं और एक लड़के और लड़की के मिलने की कहानी का बिल्कुल नया अर्थ प्रस्तुत करते हैं। "Indiaglitz.com" से जोगिंदर टुटेजा ने फिल्म को 5 में से 3.5 स्टार देते हुए इसे, "शाहिद-करीना की "DDLJ" के रूप में वर्णित किया और निष्कर्ष निकला कि"... यह बहुत ही दर्द भरी बात होगी यदि दोनों में से किसी एक भी अभिनेता को अपने प्रदर्शन के लिए पुरस्कृत या सम्मानित न किया जाये..."


title: जब वी मेट

text: निर्देशक इम्तियाज अली के लिए भी अनुकूल समीक्षाएं दी गयीं। "इंडिया टाइम्स" ने लिखा, "उनकी "सोचा ना था" (2004) की इतनी प्रशंसा के बाद, इम्तियाज़ बड़े और बेहतर हो रहे हैं और इसका परिणाम उड़ते हुए रंगों के अलावा और कुछ नहीं है।" जबकि "Bollyvista.com" के अनुसार, "फिल्म के पलोट को भारत में और अंतर्राष्ट्रीय रूप से पहले भी बनाया जा चुका है।


title: जब वी मेट

text: इसके अलावा जो भी वह है इम्तियाज़ अली का उत्कृष्ट लेखन और निर्देशन.


title: जब वी मेट

text: नीचे एक अधूरी सूची दी गयी है जो "जब वी मेट" के द्वारा प्राप्त किये गए पुरस्कारों और नामांकनों को बताती है।


title: जब वी मेट

text: 7 दिसम्बर 2007 को, फिल्म को आधिकारिक तौर पर अमेरिका, ब्रिटेन, संयुक्त अरब अमीरात और अन्य अंतरराष्ट्रीय बाजार में DVD पर रिलीज किया गया। एक मात्र डिस्क कलेक्टर के आइटम एक बंद बॉक्स में हैं, DVD में अंग्रेजी, पुर्तगाली, अरबी और स्पैनिश उपशीर्षक थे।


title: जब वी मेट

text: भारत में, "जब वी मेट की DVD 29 जनवरी को एकमात्र और एक विशेष ट्विन DVD पैक में रूपये की कीमत के साथ रिलीज की गयी "  50. " हालांकि फिल्म की अवधि 138 मिनट है, एक ट्विन पैक में अतिरिक्त DVD में 20 मिनट ज्यादा हैं जो फिल्म निर्माण के विशेष फीचर्स दर्शाते हैं। " "'इंडिया FM "ने DVD को 5 में से 4 स्टार दिए और कहा," "जब वी मेट "को जरूर खरीदना चाहिए; इसके आस पास निश्चित रूप से कोई दूसरा विकल्प नहीं है।"


title: जब वी मेट

text: गीत ""आओगे जब तुम"" को छोड़ फिल्म का संगीत निर्देशक प्रीतम के द्वारा रचा गया और बोल दिए इरशाद कामिल ने, फिल्म के साउण्डट्रैक को 21 सितम्बर 2007 को संगीत शो "सा रे गा मा पा चैलेंज 2007" में मुख्य अभिनेत्री करीना कपूर के द्वारा रिलीज किया गया। लेकिन अगर एक एल्बम है जो "लाइफ" ..."इन अ मेट्रो" के बाद सबसे ज्यादा प्रभावित करती है और सबसे ज्यादा संतोषजनक अनुभव देती है वह है "जब वी मेट" . एल्बम इस बात का एक अच्छा उदाहरण है कि एक गुणवत्ता साउण्डट्रैक कैसे प्राप्त किया जाये, जिसमें भिन्न प्रकार के दर्शकों के लिए संगीत का मिश्रण हो.  फिल्म के साउण्ड ट्रैक को 8 नंबर पर डेब्यू किया गया और दूसरे सप्ताह में यह 5 नंबर आ गयी।


title: जब वी मेट

text: अगले कई सप्ताहों में, एल्बम तेजी से संगीत चार्ट में ऊपर की ओर बढ़ती रही, और फिल्म के रिलीज होने के बाद इसकी एल्बम की बिक्री बढ़ गयी। 19 नवम्बर के सप्ताह के दौरान, एल्बम ने "ओम शांति ओम" के साउण्डट्रैक को प्रतिस्थापित कर दिया और 1 नंबर पर आ गयी, लेकिन अगले सप्ताह दूसरे नंबर पर आ गयी।


title: जब वी मेट

text: नए साउण्डट्रैक के रिलीज होने के कारण प्रतिस्पर्धा के बावजूद, एल्बम नौ सप्ताह से अधिक समय के लिए शीर्ष पर बनी रही, और 2007 की सबसे सफल एल्बमों में से एक बन गयी।


title: जब वी मेट

text: "जब वी मेट" के साउण्डट्रैक को रेडिफ और इंडिया FM की 2007 की शीर्ष की 10 संगीत एल्बमों के वर्ष के अंत की सूची में दर्शाया गया।""


title: ओपन शोर्टेस्ट पाथ फर्स्ट

text: ओपन शोर्टेस्ट पाथ फर्स्ट (OSPF) इंटरनेट प्रोटोकॉल (आईपी) नेटवर्क में इस्तेमाल में प्रयुक्त होने वाला एक डायनेमिक रूटिंग प्रोटोकॉल है। विशेष रूप से, यह एक लिंक स्टेट रूटिंग प्रोटोकॉल है जो एक ऑटोनॉमस प्रणाली (AS) में ऑपरेट करता है और इन्टीरियर गेटवे प्रोटोकॉल समूह के अंतर्गत आता है। IPv4 के लिए RFC 2328(1998) में यह OSPF Ver.2 के रूप में परिभाषित किया गया है। IPv6 के लिए अपडेट RFC5340(2008) के OSPF Ver.3 में दिए गए हैं।


title: ओपन शोर्टेस्ट पाथ फर्स्ट

text: OSPF शायद सबसे व्यापक रूप से इस्तेमाल होने वाला इन्टीरियर गेटवे प्रोटोकॉल(IGP) है जो बड़े व्यापारिक संस्थानों के नेटवर्क में प्रयुक्त होता है। IS-IS, एक और लिंक स्टेट रूटिंग प्रोटोकॉल है, जो आम तौर पर बड़े सर्विस प्रोवाईडर नेटवर्क में प्रयुक्त होता है। बॉर्डर गेटवे प्रोटोकॉल (BGP) सबसे अधिक इस्तेमाल किया जाने वाला एक्स्टीरियर गेटवे प्रोटोकॉल है जो इन्टरनेट पर विभिन्न सिस्टमों के बीच में प्रमुख प्रोटोकॉल है।


title: ओपन शोर्टेस्ट पाथ फर्स्ट

text: OSPF एक इन्टीरियर गेटवे प्रोटोकॉल है जो पूर्ण रूप से एक सिंगल रूटिंग डोमेन (स्वतः निर्देशित सिस्टम) में इन्टरनेट प्रोटोकॉल पैकेटस् भेजता है। यह उपलब्ध रूटर्स से लिंक स्टेट सूचना इकट्ठा करता है तथा नेटवर्क का एक टोपोलॉजी मानचित्र बनाता है। टोपोलॉजी इंटरनेट लेयर में रूटिंग टेबल को निर्धारित करती है जिस से IP डाटाग्राम में दिए गए IP एड्रेस के आधार पर स्वतः रूटिंग का निर्धारण होता है। OSPF को अलग-2 लम्बाई की सबनेट मास्किंग (VLSM) और क्लास-लैस इंटर डोमेन रूटिंग (CIDR) एड्रेस मॉडलों की सहायता करने के लिए डिज़ाइन किया गया था।


title: ओपन शोर्टेस्ट पाथ फर्स्ट

text: OSPF टोपोलॉजी में आए बदलावों को तुंरत खोजता है जैसे कि लिंक का फ़ेल होना इत्यादि, तथा कुछ ही सेकंड के भीतर इसे एक नए लूप-रहित रूटिंग स्ट्रक्चर से जोड़ देता है। यह दिज्क्स्त्रा एल्गोरिथ्म पर आधारित पद्धति का उपयोग करके हर रूट के लिए एक सबसे छोटी पाथ श्रृंखला बनाता है, जिसे शोर्टेस्ट पाथ फर्स्ट एल्गोरिथ्म के नाम से जाना जाता है।


title: ओपन शोर्टेस्ट पाथ फर्स्ट

text: लिंक स्टेट सूचना प्रत्येक रूटर पर लिंक स्टेट डाटाबेस के रूप में रखी जाती है (LSDB) जो सम्पूर्ण नेटवर्क टोपोलोजी की ट्री इमेज है। LSDB की इसी तरह की प्रतियां समय समय पर सभी OSPF रूटर को डाटा भेज कर अपडेट की जाती हैं।


title: ओपन शोर्टेस्ट पाथ फर्स्ट

text: OSPF रूटिंग नीतियों द्वारा बनाई गयी रूट टेबल को प्रत्येक रूटिंग इंटरफेस से जुड़े कॉस्ट फेक्टर्स "(बाह्य मीट्रिक्स)" द्वारा नियंत्रित किया जाता है। कॉस्ट फेक्टर (लागत कारक) एक रूटर तक की दूरी (राउंड ट्रिप समय), एक लिंक का नेटवर्क थ्रूपुट, या लिंक की उपलब्धता और विश्वसनीयता, हो सकता है जिसे एक संख्या के रूप में (बिना किसी यूनिट के) दर्शाया जाता है। यह समान मूल्यों वाले रूटों पर ट्रैफिक भार का संतुलन बनाने के लिए एक डायनेमिक प्रोसेस प्रदान करता है।


title: ओपन शोर्टेस्ट पाथ फर्स्ट

text: एक OSPF नेटवर्क तैयार किया जा सकता है, या प्रबंधन को सरल करने तथा ट्रैफिक तथा संसाधनों का सदुपयोग नियोजित करने के लिए रूटिंग "क्षेत्रों" में पुर्नविभाजित किया जा सकता है। क्षेत्रों की पहचान 32-बिट नम्बरों के आधार पर होती है। जिन्हें सामान्यतयः सिर्फ दशमलव में, या अक्सर ओकटेट पर आधारित डॉट-डेसीमल नोटेशन, से प्रदर्शित किया जाता है जो IPv4 एड्रेस नोटेशन से परिचित होते हैं।


title: ओपन शोर्टेस्ट पाथ फर्स्ट

text: मुख्यतः, क्षेत्र 0 (शून्य) या 0.0.0.0 कोर या एक OSPF नेटवर्क के "आधार" क्षेत्र का प्रतिनिधित्व करता है। अन्य क्षेत्रों की पहचान इच्छानुसार की जा सकती है, सामान्यतयः किसी क्षेत्र की पहचान के लिए, एडमिनिस्ट्रेटर उस क्षेत्र के मुख्य रूटर का IP एड्रेस चुनता है। प्रत्येक अतिरिक्त क्षेत्र का OSPF आधार क्षेत्र के साथ सीधा या आभासी कनेक्शन होना चाहिए। इस तरह के कनेक्शन एक इंटरकनेक्टिंग रूटर द्वारा स्थापित किये जाते हैं जिसे "एरिया बॉर्डर रूटर" (ABR) के रूप में जाना जाता है। एक ABR प्रत्येक क्षेत्र में अलग लिंक स्टेट डाटाबेस बनाता है और एक नेटवर्क में सभी क्षेत्रों के लिए रूटों का सार बनाता है।


title: ओपन शोर्टेस्ट पाथ फर्स्ट

text: OSPF TCP/IP ट्रांसपोर्ट प्रोटोकॉल (UDP, TCP) का प्रयोग नहीं करता, लेकिन इसे IP डाटाग्राम्स में प्रोटोकॉल नं 89 के साथ समझाया गया है। यह दूसरे रूटिंग प्रोटोकॉल जैसे कि रूटिंग इन्फोर्मेशन प्रोटोकॉल (RIP), या बॉर्डर गेटवे प्रोटोकॉल (BGP) के विपरीत कार्य करता है। OSPF त्रुटियों का पता लगाने तथा सुधार करने का कार्य खुद करता है।


title: ओपन शोर्टेस्ट पाथ फर्स्ट

text: एक ब्रॉडकास्ट नेटवर्क लिंक पर रूटों की बौछार के लिए  OSPF मल्टीकास्ट एड्रेसिंग का प्रयोग करता है। नॉन-ब्रॉडकास्ट नेटवर्क के लिए पड़ोसी ब्रॉडकास्ट की खोज का विशेष प्रावधान है। OSPF मल्टीकास्ट IP पैकेट्स कभी IP रूटर्स के पार नहीं जाते, वे एक से अधिक हॉप कभी भी नहीं करते. OSPF, RFC 2328 में दिए गए निर्देशों के अनुसार मल्टीकास्ट एड्रेस 224.0.0.5 (सभी SPF/ लिंक स्टेट रूटर्स, जिन्हें AllSPFरौतेर्स के रूप में भी जाना जाता है) और 224.0.0.6 (सभी मनोनीत रूटर्स, AllDरौतेर्स), आरक्षित रखता है।


title: ओपन शोर्टेस्ट पाथ फर्स्ट

text: मल्टीकास्ट IP ट्रैफिक की रूटिंग के लिए, OSPF मल्टीकास्ट ओपन शोर्टेस्ट पाथ फर्स्ट प्रोटोकॉल (MOSPF) का सहयोग करता है, जैसा कि RFC 1584 में बताया गया है।


title: ओपन शोर्टेस्ट पाथ फर्स्ट

text: IPv4 पर चलते समय OSPF प्रोटोकॉल, वैकल्पिक प्रमाणीकरण तरीकों का प्रयोग करते हुए सुरक्षित रूप से रूटर्स के बीच काम करता है, तथा केवल विश्वसनीय रूटर्स को रूटिंग में भाग लेने की अनुमति देता है। OSPFv3, जो IPv6 पर चलता है, अब प्रोटोकॉल-इन्टरनल प्रमाणीकरण का समर्थन नहीं करता. इसके बजाय, यह IPv6 प्रोटोकॉल सुरक्षा (IPsec) पर निर्भर करता है।


title: ओपन शोर्टेस्ट पाथ फर्स्ट

text: OSPF के तीसरे संस्करण में IPv4 प्रोटोकॉल के कार्यान्वयन के लिए संशोधन दिए गए हैं। आभासी लिंक्स के अलावा, सभी पड़ोसी एक्सचेंज IPv6 लिंक-लोकल एड्रेसिंग का प्रयोग करते हैं। IPv6 प्रोटोकॉल सबनेट पर आधारित होने के बजाए प्रति लिंक चलता है। प्रोटोकॉल को मूलतः स्वतंत्र प्रोटोकॉल बनाने के लिए लिंक-स्टेट विज्ञापनों तथा "हैलो" डिस्कवरी पैकेट्स में से सभी IP प्रीफिक्स सूचना हटा दी गयी है। IP-IPv6 में IP एड्रेसिंग का 128 बिट तक करने के बावज़ूद क्षेत्र तथा रूटर की पहचान अभी भी 32-bit वैल्यू पर आधारित हैं।


title: ओपन शोर्टेस्ट पाथ फर्स्ट

text: रूटर्स एक ही ब्रॉडकास्ट डोमेन में या पॉइंट टू पॉइंट टेलीकम्युनिकेशन लिंक में प्रत्येक सिरे पर, समीपवर्ती रूटर का पता लगा कर "प्रतिक्रिया" करते हैं। यह पता तब लगता है जब रूटर खुद को "हैलो" OSPF प्रोटोकॉल पैकेट में देखते हैं। इसे "टू वे स्टेट" कहा जाता है तथा यह सर्वाधिक बुनियादी रिश्ता है। एक ईथरनेट या फ्रेम रिले नेटवर्क में रूटर्स एक "डेसिगनेटेड रूटर " (DR) और एक "बैकअप डेसिगनेटेड रूटर" (BDR) को चुनते हैं जो रूटर्स के बीच ट्रैफिक कम करने के लिए हब की तरह कार्य करता है। OSPF दोनों यूनीकास्ट और मल्टीकास्ट का प्रयोग "हैलो पैकेट" भेजने और लिंक स्टेट को अपडेट करने के लिए करता है।


title: ओपन शोर्टेस्ट पाथ फर्स्ट

text: एक लिंक स्टेट रूटिंग प्रोटोकॉल के रूप में, OSPF दूसरे रूटर्स के साथ रूटिंग अपडेट लेने/देने के लिए सम्बन्ध स्थापित करता है। OSPF में पड़ोसी टेबल को एड्जेसेंसी टेबल कहा जाता है। OSPF केवल सीधे जुड़े हुए रूटर्स के साथ सम्बन्ध बनाता है बशर्ते कि OSPF सही ढंग से व्यवस्थित हो। जिन रूटर्स के साथ यह सम्बन्ध बनाता है वह इंटरफेस के साथ समान क्षेत्र में होने चाहियें. एक इंटरफेस सिर्फ एक ही क्षेत्र से सम्बंधित हो सकता है।


title: ओपन शोर्टेस्ट पाथ फर्स्ट

text: एक OSPF नेटवर्क "क्षेत्रों" में बंटा होता है जिन पर 32-बिट क्षेत्र पहचान का लेबल लगा होता है। क्षेत्र पहचान चिन्ह ज्यादातर (हमेशा नहीं) एक IPv4 एड्रेस के डॉट डेसीमल नोटेशन के रूप में लिखे जाते हैं। हालांकि, ये IP पते "नहीं" हैं और बिना दिक्कत के किसी भी IPv4 एड्रेस की नकल कर सकते हैं। OSPF (OSPFv3) के IPv6 कार्यान्वन के लिए क्षेत्र पहचानने के लिए भी इसी नोटेशन में लिखे 32-bit पहचान चिन्हों का प्रयोग किया जाता है। यद्यपि ज्यादातर OSPF दूसरे क्षेत्र नंबर जो डॉटेड डेसीमल फॉर्मेट (उदाहरण क्षेत्र 1) में नहीं लिखा हो, के साथ सम्बन्ध स्थापित करेंगे, फिर भी हमेशा डॉटेड-डेसीमल का प्रयोग करना ठीक रहता है। ज्यादातर इम्प्लेमेंटेशन क्षेत्र 1 का क्षेत्र पहचान विस्तार 0.0.0.1 तक कर देते हैं किन्तु कुछ का विस्तार 1.0.0.0 तक भी किया गया है।


title: ओपन शोर्टेस्ट पाथ फर्स्ट

text: क्षेत्र होस्ट तथा नेटवर्क के लोजिकल समूह हैं, जिस में नेटवर्क में इंटरफेस द्वारा जुड़े हुए रूटर्स भी शामिल हैं। प्रत्येक क्षेत्र एक अलग लिंक स्टेट डाटाबेस रखता है सार जुड़े हुए रूटर द्वारा बाकी नेटवर्क की ओर भेजा जा सकता है। इस प्रकार एक क्षेत्र की टोपोलॉजी क्षेत्र के बाहर अज्ञात रहती है। यह एक ऑटोनोमस प्रणाली के भागों के बीच रूटिंग ट्रैफिक को कम कर देता है।


title: ओपन शोर्टेस्ट पाथ फर्स्ट

text: कई "विशेष" क्षेत्र के प्रकार परिभाषित किये गये हैं:


title: ओपन शोर्टेस्ट पाथ फर्स्ट

text: बैकबोन क्षेत्र ("क्षेत्र 0" या "क्षेत्र 0.0.0.0" के रूप में भी जाना जाता है) एक OSPF नेटवर्क का प्रमुख हिस्सा है। अन्य सभी क्षेत्र इससे जुड़े हैं और इंटर एरिया रूटिंग बैकबोन एरिया से जुड़े रूटर्स तथा उनसे सम्बंधित क्षेत्रों द्वारा होती है। यह 'OSPF डोमेन' की लोजिकल और शारीरिक संरचना है और OSPF डोमेन में सभी नॉनज़ीरो क्षेत्रों से जुड़ी है। ध्यान दें कि OSPF में ऑटोनोमस सिस्टम बॉर्डर रूटर (ASBR) शब्द इस अर्थ में ऐतिहासिक है, कि कई OSPF डोमेन समान इंटरनेट ऑटोनोमस, RFC1996 में एक साथ हो सकते हैं।


title: ओपन शोर्टेस्ट पाथ फर्स्ट

text: बैकबोन क्षेत्र नॉन बैकबोन क्षेत्रों के बीच रूटिंग सूचना के वितरण के लिए जिम्मेदार है। बैकबोन क्षेत्र आस पास होने चाहियें लेकिन इन्हें भौतिक रूप में आस पास होने की जरूरत नहीं है। बैकबोन संपर्क आभासी लिंक्स को नियोजित कर के स्थापित किये जा सकते हैं।


title: ओपन शोर्टेस्ट पाथ फर्स्ट

text: सभी OSPF क्षेत्र बैकबोन क्षेत्र से अवश्य जुड़े हुए होने चाहियें. बहरहाल, यह संबंध एक आभासी लिंक के माध्यम से हो सकता है। उदाहरण के लिए मान लो कि, 0.0.0.1 क्षेत्र का  0.0.0.0 क्षेत्र के साथ भौतिक सम्बन्ध है। इसके अलावा क्षेत्र 0.0.0.2 का बैकबोन से कोई सीधा संबंध नहीं है, लेकिन यह 0.0.0.1 क्षेत्र से जुड़ा हुआ है। 0.0.0.2 क्षेत्र बैकबोन तक पहुँचने के लिए "ट्रांजिट" 0.0.0.1 "क्षेत्र" के माध्यम से एक आभासी लिंक का प्रयोग कर सकता है। ट्रांसिट क्षेत्र बनने के लिए, एक क्षेत्र में ट्रांसिट विशेषताओं का होना जरूरी है इसलिए यह किसी भी तरह से रुकावट पैदा करने वाला नहीं हो सकता.


title: ओपन शोर्टेस्ट पाथ फर्स्ट

text: रुकावट क्षेत्र एक ऐसा क्षेत्र है, जो बाहरी ऑटोनोमस प्रणाली (AS) से रूट विज्ञापन प्राप्त नहीं करता तथा क्षेत्र के भीतर होने वाली रूटिंग पूरी तरह से एक डिफ़ॉल्ट रूट पर आधारित होती है। इस से क्षेत्र के इन्टरनल रूटर्स के रूटिंग डाटाबेस का आकर छोटा हो जाता है।


title: ओपन शोर्टेस्ट पाथ फर्स्ट

text: रुकावट क्षेत्रों की बुनियादी अवधारणा में संशोधन से "कम रुकावट वाला" क्षेत्र (NSSA) बना है। इसके अलावा, सिस्टम वेंडरों द्वारा कई सुविधानुसार बदलाव लागू किये गए हैं, जैसे "पूरी तरह से रुकावट वाला क्षेत्र" (TSA) और "NSSA पूरी तरह से रुकावट वाला क्षेत्र" . दोनों सिस्को सिस्टम्स रूटिंग उपकरण का विस्तार हैं।


title: ओपन शोर्टेस्ट पाथ फर्स्ट

text: एक "कम रुकावट वाला क्षेत्र" (NSSA) रुकावट क्षेत्र का एक प्रकार है जो ऑटोनोमस प्रणाली के बाहरी रूटों को पकड़ सकता हैं और उन्हें अन्य क्षेत्रों में भेज सकता है, लेकिन फिर भी अन्य क्षेत्रों से AS बाहरी रूट प्राप्त नहीं कर सकता. NSSA रुकावट क्षेत्र का विस्तृत रूप है जो रुकावट क्षेत्र में सीमित मात्रा में बाहरी रूटों को आने देता है। बनाता है जिसे टाइप 7 के रूप में जाना जाता है जो केवल एक NSSA क्षेत्र में मौजूद हो सकता है। एक NSSA ASBR इस LSA को उत्पन्न करता है और एक NSSA ABR रूटर इसे टाइप 5 LSA में रूपांतरित करता है जो OSPF डोमेन में मिल जाता है।


title: ओपन शोर्टेस्ट पाथ फर्स्ट

text: एक क्षेत्र एक साथ कम रुकावट तथा सम्पूर्ण रुकावट वाला हो सकता है। यह तब होता है जब किसी व्यावहारिक जगह पर एक ASBR सम्पूर्ण रुकावट के छोर पर रखा जाता है। उदाहरण के लिए - नयी अधिगृहित कंपनी के साथ. ऐसे मामले में, ASBR बाह्य रूटों को सम्पूर्ण रुकावट क्षेत्र में भेजता है, और वे उस क्षेत्र में OSPF स्पीकर के लिए उपलब्ध रहते हैं। सिस्को किर्यान्वन में बाहरी रूटों को सम्पूर्ण रुकावट क्षेत्र में भेजने से पहले सारबद्ध किया जा सकता है। सामान्य रूप से, ASBR को TSA-NSSA को प्रक्षेपण नहीं करना चाहिए, हालांकि बहुत ही सावधानी से डिजाइन और संचालन के साथ सीमित विशेष मामलों में ऐसा हो सकता है जिनमें इस तरह के प्रक्षेपण का कोई अर्थ हो।


title: ओपन शोर्टेस्ट पाथ फर्स्ट

text: सम्पूर्ण रुकावट क्षेत्र को NSSA के रूप में घोषित करने से, डिफॉल्ट रूट के अलावा बैकबोन से कोई बाह्य रूट क्षेत्र में प्रवेश नहीं कर सकता. TSA-NSSA के द्वारा बाह्य रूट 0.0.0.0 क्षेत्र पहुँचते हैं लेकिन डिफॉल्ट रूट के अलावा अन्य कोई रूट TSA-NSSA में प्रवेश नहीं करता. TSA-NSSA के रूटर्स ASBR द्वारा प्रक्षेपित रूटों को छोड़ कर सारे ट्रैफिक को ABR को भेज देते हैं।


title: ओपन शोर्टेस्ट पाथ फर्स्ट

text: एक ट्रांजिट क्षेत्र में दो या अधिक OSPF बॉर्डर रूटर होते हैं और यह एक क्षेत्र से दूसरे समीपवर्ती क्षेत्र को ट्रैफिक भेजने में प्रयोग किया जाता है। ट्रांजिट क्षेत्र इस ट्रैफिक को उत्पन्न नहीं करता तथा इस प्रकार के ट्रैफिक का गंतव्य नहीं होता।


title: ओपन शोर्टेस्ट पाथ फर्स्ट

text: OSPF "रूट लागत" को अपनी बुनियादी रूटिंग मीट्रिक के रूप में प्रयोग करता है, जो मानक द्वारा परिभाषित के लिए किसी भी मानक मूल्य जैसे कि गति के समान नहीं है, इसलिए नेटवर्क  डिजाइनर डिजाईन के अनुरूप मीट्रिक ले सकता है। व्यवहारिक रूप में, यह दिए गए रूट एड्रेस के इंटरफेस की गति (बैंडविड्थ) द्वारा मापी जाती है, यद्यपि अब नेटवर्क के लिए विशेष मापन कारकों की आवश्यकता है क्योंकि 100 Mbit/s से तेज लिंक आम बात है। सिस्को 10^8/बैंडविड्थ (बेस की डिफ़ॉल्ट वैल्यू 10^8, नियोजित की जा सकती है) मीट्रिक का प्रयोग करता है। इसलिए एक 100Mbit/s की लागत 1 होगी, 10Mbit/s की लागत 10 होगी और इसी प्रकार गणना की जायेगी. 100Mbit से भी तेज लिंक के लिए लागत 1 से कम होगी।


title: ओपन शोर्टेस्ट पाथ फर्स्ट

text: यद्यपि मीट्रिक्स की तुलना केवल तब हो सकती है जब वे समान प्रकार के हों. मीट्रिक्स चार प्रकार के होते हैं, जिन्हें प्राथमिकता के क्रम में नीचे सूचीबद्ध किया गया है। मीट्रिक पर ध्यान दिए बिना एक इंट्रा-क्षेत्र रूट को एक इंटर-क्षेत्र रूट के मुकाबले हमेशा प्राथमिकता दी जाती है तथा ऐसा ही अन्य प्रकारों (टाइप) के साथ किया जाता है।OSPF-TE OSPF का विस्तृत रूप है जो ट्रैफिक इंजीनियरिंग की गति को तेज़ करने तथा इसे नॉन-IP नेटवर्क पर प्रयोग की अनुमति देता है (RFC 3630)। टोपोलॉजी के बारे में अधिक जानकारी ओपेक LSA, जिसमें टाइप-लंबाई-मूल्य की जानकारी होती है, से मिल सकती है। ये विस्तार OSPF-TE को पूरी तरह से डाटा प्लेन नेटवर्क के बैंड से बाहर चलने की अनुमति देते हैं। इसका अर्थ यह है कि इसका नॉन-IP नेटवर्क जैसे कि ऑप्टिकल नेटवर्क में भी प्रयोग किया जा सकता है।